
ΠΕΡΙΕΧΟΜΕΝΑ 


ΝΟΜΟΙ 

1945. Κύρωση της από 28 Δεκεμβρίου 1990 Πράξης Νομοθετι¬ 

κού Περιεχομένου «Παράταση προθεσμιών των παρ. 1 και 3 
του άρθρου 66 του ν. 1541/1985 «Αγροτικές Συνεταιριστι¬ 
κές Οργανώσεις». (ΦΕΚ 68 Ά') .....' . 1 

1946. Γενικά Αρχεία του Κράτους (Γ.Α,Κ.) και άλλες διατάξεις 2 

- ν» . * V* 

_ ι ___ 

ΝΟΜΟΙ 

ΝΟΜΟΣ ΑΡΙΘ. 1945 

(1) 

Κύρωση της από 28 Δεκεμβρίου 1990 Πράξης Νομοθετικού Περιε¬ 
χομένου «Παράταση προθεσμιών των παρ. 1 και 3 του άρθρου 66 
τον ν. 1541/1985 «Αγροτικές Συνεταιριστικές Οργανώσεις». 
(ΦΕΚ 68 Α'). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο πρώτο 

• Κυρώνεται από τότε που ίσχυσε η πιο κάτω Πράξη Νομοθετικού Πε¬ 
ριεχομένου «Παράταση προθεσμιών των παραγράφων 1 και 3 του άρ¬ 
θρου 66 του ν. 1541/1985 «Αγροτικές Συνεταιριστικές Οργανώσεις» 
(ΦΕΚ 68 Α'), που δημοσιεύτηκε στην Εφημερίδα της Κυβερνήσεως 
(ΦΕΚ 188 Α' της 31 Δεκεμβρίου 1990): 

«ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 

Παράταση προθεσμιών των παραγράφων 1 και 3 του άρθρου 66 του 
ν. 1541/1985 «Αγροτικές Συνεταιριστικές Οργανώσεις» (ΦΕΚ-68 
Α'). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 44 του Συντάγματος. 

2. Την πρόταση του υπουργικού συμβουλίου από την οποία συνάγε¬ 
ται η συνδρομή των προϋποθέσεων έκδοσης Πράξης Νομοθετικού Πε¬ 
ριεχομένου για τη ρύθμιση του παρακάτω θέματος, αποφασίζουμε: 

Άρθρο 1 

Το δεύτερο εδάφιο της παρ. 6 του άρθρου 66 του ν. 1541/1985 
(ΦΕΚ 68 Α') όπως τροποποιήθηκε και ισχύει, αντικαθίσταται ως εξής: 

«Οι προθεσμίες των παραγράφων 1 και 3 του άρθρου αυτού παρατεί- 
νονται μέχρι την 31.12.1991». 

Άρθρο 2 

Η ισχύς αυτής της Πράξης Νομοθετικού Περιεχομένου, η οποία θα 


κυρωθεί με νόμο κατά το άρθρο 44 παρ. Υτου Συντάγματος, αρχίζει 
από τη δημοσίευσή της στην Εφημερίδα της Κυβερνήσεως. 

Αθήνα, 28 Δεκεμβρίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Ο ΠΡΟΕΔΡΟΣ 

ΚΩΝΣΤΑΝΤΙΝΟΣ Κ. ΜΗΤΣΟΤΑΚΗΣ 

ΟΙ ΑΝΤΙΠΡΟΕΔΡΟΙ 

ΤΖΑΝΝΗΣ ΤΖΑΝΝΕΤΑΚΗΣ ΑΘΑΝΑΣΙΟΣ ΚΑΝΕΛΛΟΠΟΥΛΟΣ 

ΤΑ ΜΕΛΗ 

ΜΙΛΤΙΑΔΗΣ ΕΒΕΡΤ, ΣΩΤΗΡΙΟΣ ΚΟΥΒΕΛΑΣ, ΙΩΑΝΝΗΣ ΠΑΛΑΙΟΚΡΑΣΣΑΣ, ΜΙΧΑΛΗΣ ΠΑΠΑ¬ 
ΚΩΝΣΤΑΝΤΙΝΟΥ, ΑΡΙΣΤΕΙΔΗΣ ΚΑΛΑΝΤΖΑΚΟΣ, ΜΑΡΙΕΤΤΑ ΓΙΑΝΝΑΚΟΥ, ΒΑΣΙΛΕΙΟΣ ΚΟΝΤΟ- 
ΓΙΑΝΝΟΠΟΥΛΟΣ, ΑΡΙΣΤΟΤΕΛΗΣ ΠΑΥΛΙΔΗΣ, ΙΩΑΝΝΗΣ ΚΕΦΑΛΟΠΑΝΝΗΣ; ΙΩΑΝΝΗΣ ΒΑΣΙ- 
ΛΕΙΑΔΗΣ, ΓΕΩΡΓΙΟΣ ΤΖΙΤΖΙΚΩΣΤΑΣ. ΓΕΩΡΓΙΟΣ ΜΙΣΑΗΛΙΔΗΣ, ΣΤΕΦΑΝΟΣ ΜΑΝΟΣ. ΣΤΑΥΡΟΣ 
ΔΗΜΑΣ, ΑΘΑΝΑΣΙΟΣ ΞΑΡΧΑΣ, ΝΙΚΟΛΑΟΣ ΓΚΕΛΕΣΤΑΘΗΣ. ΑΛΕΞΑΝΔΡΟΣ ΠΑΠΑΔΟΓΓΟΝΑΣ, 
ΕΥΘΥΜΙΟΣ ΧΡΙΣΤΟΔΟΥΛΟΥ, ΓΕΩΡΓΙΟΣ ΣΟΥΡΛΑΣ, ΑΝΝΑ ΨΑΡΟΥΔΑ-ΜΠΕΝΑΚΗ, ΑΧΙΛΛΕΑΣ 
ΚΑΡΑΜΑΝΛΗΣ, ΣΩΤΗΡΙΟΣ ΧΑΤΖΗΓΑΚΗΣ, ΜΙΧΑΗΛ ΘΕΟΔΩΡΑΚΗΣ 

Άρθρο δεύτερο 

Η ισχύς του νόμου αυτού αρχίζει από τη δημοσίευσή του στην Εφημε¬ 
ρίδα της Κυβερνήσεως, εκτός εάν διαφορετικά ορίζεται στις επί μέρους 
διατάξεις.. 

Παραγγέλομε τη δημοσίευση του παρόντος στην Εφημερίδα της Κυ¬ 
βερνήσεως και την εκτέλεσή του ως νόμου του Κράτους. 

Αθήνα, 8 Μαΐου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥηΟΥΡΓΟΣ ΓΕΩΡΓΙΑΣ 

- ΜΙΧ. ΠΑΠΑΚΩΝΣΤΑΝΤΙΝΟΥ 

Θεωρήθηκε και τέθηκε η Μεγάλη Σφραγίδα του Κράτους: 

Αθήνα 14 Μαΐου 1991 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Αθ. ΚΑΝΕΛΛΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΝΟΜΟΣ ΑΡΙΘ. 1946 

Γενικά Αρχεία τον Κράτους (Γ.Α.Κ.) και άλλες διατάξεις 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εχδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

Γ ενικά 
Άρθρο 1 

Αρχείο και αρχειακό υλικό 

1. Αρχείο, κατά την έννοια του νόμου αυτού, είναι το σύνολο των 
μαρτυριών και των εγγράφων, αδιακρίτως χρονολογίας, σχήματος χαι 
ύλης, που σχετίζονται με τη δραστηριότητα του Κράτους, δημόσιων ή 
ιδιωτικών οργανισμών ή νομικών ή φυσικών προσώπων ή ομάδων φυ¬ 
σικών προσώπων. 

2. Το αρχειακό υλικό περιλαμβάνει πρωτότυπα ή αντίγραφα οποιασ- 
δήποτε ύλης ή τεχνικής, ιδίως: 

α) Μεμονωμένα έγγραφα, χειρόγραφα, κατάστιχα, κώδικες και συλ¬ 
λογές αυτών. 

β) Απομνημονεύματα και ημερολόγια. 

γ) Αλληλογραφία επίσημη και ιδιωτική δημόσιων προσώπων. 

δ) Έντυπα προπαγανδιστικά, εκκλήσεις, προκηρύξεις, αφίσες. 

ε) Αρχεία καταχωρισμένα σε Η/Υ με οποιαδήποτε μορφή, σύμφωνα 
με την εξέλιξη της τεχνολογίας. 

στ) Οποιοδήποτε υλικό σε ηχητικές και οπτικές αποτυπώσεις με ιστο¬ 
ρική και πολιτιστική αξία. 

3. Η οποιαδήποτε εξαγωγή από τη Χώρα αρχείων κατά τις έννοιες 
του παρόντος νόμου δηλώνεται στα Γ.Α.Κ.. Τα δηλωθέντα αρχεία, τα 
οποία χριρακτηρίζονται από την Εφορεία των Γ.Α.Κ. ως εθνικής σημα¬ 
σίας, απαγορεύεται να εξαχθούν από τη Χώρα. Οι παραβάτες της παρα- 
πάνω^ιάταξης τιμωρούνται με χρηματικό πρόστιμο μέχρι 2 εκατομμυ¬ 
ρίων δραχμών. 

Άρθρο 2 

Δημόσια αρχεία 

1. Δημόσια αρχεία χαρακτηρίζονται, κατά την έννοια της παραγρά¬ 
φου 1 του άρθρου 1, τα αρχεία, που βρίσκονται στην κατοχή δημόσιων 
υπηρεσιών, δικαστικών αρχών, νομικών προσώπων δημόσιου δικαίου, 
οργανισμών τοπικής αυτοδιοίκησης, νομικών προσώπων ιδιωτικού δι¬ 
καίου, που εμπίπτουν στο δημόσιο τομέα, οργανισμών και επιχειρήσεων 
κοινής ωφέλειας, ληξιαρχείων, συμβολαιογραφείων, υποθηκοφυλα¬ 
κείων, εκπαιδευτικών ιδρυμάτων, ιδρυμάτων του απόδημου ελληνισμού 
και λοιπών υπηρεσιών κατά την έννοια του άρθρου 51 του ν.1892/ 
1990 (ΦΕΚ 101 Α’), όπως συμπληρώθηκε με το άρθρο 4 παρ. 6 του ν. 
1943/1991. 

2. Τα δημόσια αρχεία διακρίνονται στις ακόλουθες κατηγορίες: 

α) Στα ανενεργά αρχεία, που περιλαμβάνουν το· υλικό που δεν έχει 
πια υπηρεσιακή χρησιμότητα και έχει υποστεί τη διαδικασία της εκκα¬ 
θάρισης σύμφωνα με τις κείμενες διατάξεις. Το υλικό αυτό εισάγεται 
στα Γ.Α.Κ. ή φυλάσσεται στον οικείο φορέα, έως ότου δημιουργηθούν οι 
προϋποθέσεις της παραλαβής του από την αρχειακή υπηρεσία. 

β) Στα ημιενεργά αρχεία, που περιλαμβάνουν τα έγγραφα, των 
οποίων έχει λήξει ο χρόνος υπηρεσιακής χρησιμότητας και στα οποία 
πρέπει να γίνει εκκαθάριση. 

γ) Στα τρέχοντα αρχεία, που περιλαμβάνουν τα έγγραφα που έχουν 
ακόμα υπηρεσιακή χρησιμότητα. 

δ) Στα αρχεία διηνεκούς υπηρεσιακής χρησιμότητας, που, παρά την 
παλαιότητά τους, εξακολουθούν να έχουν υπηρεσιακή χρησιμότητα. 

Τα αρχεία της κατηγορίας αυτής, που απαιτείται να διατηρούνται 
στο διηνεκές, δύναται να κατατίθενται, στα Γ.Α.Κ. με ειδικό πρωτό¬ 
κολλο. Η υπηρεσία των Γ.Α.Κ., η οποία αναλαμβάνει τη φύλαξη του 
αρχειακού υλικού αυτής της κατηγορίας, υποχρεούται να το θέτει στη 
διάθεση της ενδιαφερόμενης υπηρεσίας σε πρώτη ζήτηση και στο κοινό 
με την επιφύλαξη των διατάξεων του ν. 1599/1986 (ΦΕΚ 75 Α'). 


3. Τα αρχεία των δημόσιων υπηρεσιών, που μικροφωτογραφούνται, 
(2) κατατίθενται στα Γ.Α.Κ.. 

Άρθρο 3 

Εκκλησιαστικά αρχεία 

α) Εκκλησιαστικά αρχεία χαρακτηρίζονται τα αρχεία των ορθόδοξων 
εκκλησιαστικών αρχών, ιδρυμάτων, ναών και μονών. Ως εκκκλησια- 
στικά αρχεία νοούνται και τα αρχεία άλλων δογμάτων ή θρησκειών. 

β) Οι εκκλησιαστικοί φορείς ή οι κάτοχοι εκκλησιαστικών αρχείων 
οφείλουν να τα τηρούν, σε καλή τάξη και κατάσταση και να γνωστο¬ 
ποιούν την ύπαρξή τους με μορφή συνοπτικού ευρετηρίου, το οποίο 
εντάσσεται στο εθνικό ευρετήριο αρχείων των Γ.Α.Κ.. 

γ) Τα Γ.Α.Κ. υποχρεούνται να παρέχουν κάθε βοήθεια για την επιτέ¬ 
λεση του παραπάνω σκοπού. Η παροχή του αρχειακού υλικού των εκ¬ 
κλησιαστικών φορέων στους μελετητές γίνεται με τη σύμφωνη γνώμη 
των κατόχων του. 

Άρθρο 4 
Ιδιωτικά αρχεία 

1. Ιδιωτικά αρχεία χαρακτηρίζονται, ιδίως: 
α) Τα αρχεία ιδιωτικού περιεχομένου βυζαντινής περιόδου, 
β) Τα αρχεία των προσώπων που άσκησαν ανώτατα λειτουργήματα 

της πολιτείας και της εκκλησίας και των προσώπων που διακρίθηκαν 
στις επιστήμες, τα γράμματα, τις τέχνες, την ευποιία, την εθνική ή 
οποιαδήποτε άλλη δράση, καθώς και τα αρχεία άλλων φυσικών προσώ¬ 
πων, που το περιεχόμενό τους παρουσιάζει ιδιαίτερο ενδιαφέρον. 

γ) Τα αρχεία των πολιτικών κομμάτων και των συνδικαλιστικών ορ¬ 
γανώσεων. 

δ) Τα αρχεία των νομικών προσώπων ιδιωτικού δικαίου, όπως συλ¬ 
λόγων, συνεταιρισμών, ιδρυμάτων εν γένει και ομάδων φυσικών προ¬ 
σώπων. 

ε) Τα αρχεία εμπορικών οίκων, επιχειρήσεων, τραπεζών κ.λπ.. 

2. Τα αρχεία της παρ. 1 υπάγονται στην εποπτεία των Γ.Α.Κ., σύμ¬ 
φωνα με το άρθρο 40 και οι κάτοχοι ή οι κληρονόμοι τους υποχρεούνται 
να τα δηλώνουν στα Γ.Α.Κ.. 

3. Εφ’ όσον τα Γ.Α.Κ. κληθούν από τους κατόχους ή κληρονόμους 
ιδιωτικών αρχείων να τα παραλάβουν, αρμόδιος αρχειακός υπάλληλος 
μεριμνά για την παραλαβή τους, συντάσσοντας σχετικό πρωτό¬ 
κολλο. 

Άρθρο 5 

Οπτικοακουστικά αρχεία 

Οπτικοακουστικά αρχεία χαρακτηρίζονται οι μαρτυρίες σε ηχητικές 
και σε κινούμενες ή στατικές οπτικές αποτυπώσεις. 

Άρθρο 6 

Αρχεία χαρτών και σχεδίων 

Αρχεία χαρτών και σχεδίων χαρακτηρίζονται ιδίως οι μαρτυρίες σε 
οπτικές,, γραμμικές αποτυπώσεις και απεικονίσεις σε χάρτες, σχέδια, 
τοπογραφικά και υδρογραφικά διαγράμματα και σχέδια, μακέτες, αερο¬ 
φωτογραφίες, ιχνογραφήματα, χαλκογραφίες, λιθογραφίες, ξυλογρα¬ 
φίες. 

Άρθρο 7 
Δημόσια έγγραφα 

Δημόσια έγγραφα κατά την έννοια του νόμου αυτού χαρακτηρίζονται 
τα έγγραφα που εκδόθηκαν ή προέρχοντα, ιδίως: 

α) Από τους βυζαντινούς αυτοκράτορες, τα μέλη των αυτοκρατορι¬ 
κών δυναστειών και τους υπαλλήλους του βυζαντινού κράτους. 

β) Από τις διοικητικές αρχές των ξενοκρατούμενων ελληνικών περιο¬ 
χών, τις κοινοτικές και θρησκευτικές αρχές, τους νοταρίους, καντζιλιέ- 
ρηδες και μνήμονες. 

γ) Από τις διάφορες αρχές που συγκροτήθηκαν κατά την επανάσταση 
και τους αμέσως μετά από αυτή χρόνους. 

δ) Από τους βασιλείς των Ελλήνων, τα μέλη των βασιλικών δυνα¬ 
στειών και γενικά των ανακτορικών υπηρεσιών. 

, ε) Από οποιαδήποτε αρχή αυτόνομων ελληνικών πολιτειών, όπως 
π.χ. της Ιονίου, της Κρητικής, της Ηγεμονίας της Σάμου, 
στ) Από τις εκκλησιαστικές αρχές. 

ζ) Από τις «ρχές της νομοθετικής, εκτελεστικής και δικαστικής εξου¬ 
σίας του κράτους. 

η) Από τις δημόσιες υπηρεσίες, νομικά πρόσωπα δημόσιου δικαίου 
και οργανισμούς τοπικής αυτοδιοίκησης. 

θ) Από τους οργανισμούς και τις επιχειρήσεις κοινής ωφέλειας, 
ι) Από τα νομικά πρόσωπα ιδιωτικού δικαίου, που τελούν υπό την 
εποπτεία του κράτους και ανήκουν στο δημόσιο τομέα, 
ια) Από συμβολαιογράφους και υποθηκοφυλακεία, 
ιβ) Από ληξιαρχεία. 

ιγ) Από τις ελληνικές κοινότητες και τα ιδρύματα του εξωτερικού, 
όπως εκπαιδευτικά, φιλανθρωπικά, εκκλησιαστικά, πολιτιστικά. 

ιδ) Από τα δημόσια εκπαιδευτικά ιδρύματα της χώρας, όλων των 
βαθμιδών εκπαίδευσης. 

ιε) Από τους διεθνείς οργανισμούς. 

ιστ) Από υπηρεσίες ξένων κρατών εγκατεστημένες στην ελληνική επι¬ 
κράτεια. 

ΚΕΦΑΛΑΙΟ Β' 

Οργάνωση και σκοπός των Γ.Α.Κ. 

Άρθρο 8 

Η αρχειακή οργάνωση της χώρας 

. 1. Τα ήδη υφιστάμενα Γενικά Αρχεία του Κράτους, Ιστορικά Αρχεία, 
Τοπικά Ιστορικά Αρχεία και Μόνιμα Τοπικά Ιστορικά Αρχεία της χώ¬ 
ρας υπάγονται σε ενιαία υπηρεσία με τίτλο: Γενικά Αρχεία του Κράτους 
(Γ.Α.Κ.). 

2. Τα Γ.Α.Κ. αποτελούν αυτοτελή δημόσια υπηρεσία, που υπάγεται 
απευθείας στον Τπουργό Εθνικής Παιδείας και Θρησκευμάτων. 

3, Τα Γ.Α.Κ. συγκροτούνται από την Κεντρική Υπηρεσία και τις πε¬ 
ριφερειακές υπηρεσίες. 

* 

.Άρθρο 9 

Σκοπός των Γενικών Αρχείων του Κράτους . 

Ο σκοπός της υπηρεσίας των Γ.Α.Κ. είναι: ' 
α) Η εποπτεία, διάσωση, συγκέντρωση, συντήρηση, καταγραφή, μι- 
κροφώτογράφηση, ταξινόμηση και ευρετηρίαση του αρχειακού υλικού 
της χώρας και η διάθεση προς μελέτη όλων των δημόσιων και ιδιωτι¬ 
κών αρχείων, εγγράφων και χειρογράφων, τα οποία αναφέρονται στην 
ιστορία και στην πολιτιστική κληρονομιά του ελληνικού έθνους και σε 
ό,τι έχει σχέση με τη διοικητική, οικονομική και κοινωνική ζωή του ελ¬ 
ληνικού κράτους. 

β) Η επισήμανση και απογραφή των εχόντων ιστορικό ενδιαφέρον 
δημόσιων αρχείων, η επιλογή και εισαγωγή τους στα Γ ενικά Αρχεία 
του Κράτους και η προετοιμασία για τη διάθεση στους μελετητές. 

γ) Η συνεργασία με τις αρχές της Εκκλησίας, των'εκκλησιαστικών 
και μοναστηριακών ιδρυμάτων και άλλων θρησκευτικών φορέων για τη 
διάσωση του αρχειακού υλικού. 

δ) Η συνεργασία με τους κατόχους ιδιωτικών αρχείων, τα οποία πα¬ 
ρουσιάζουν ιστορικό ενδιαφέρον. 

ε) Η εποπτεία των ειδικών αρχείων του άρθρου 39. 
στ) Η έκδοση δημοσιευμάτων (περιοδικών και αυτοτελών), που 
εξυπηρετούν τη γνώσή των ιστορικών πηγών της χώρας. 

ζ) Η συμμετοχή σε ερευνητικά προγράμματα σε συνεργασία με άλ¬ 
λους επιστημονικούς φορείς της ημεδαπής ή της αλλοδαπής. 

η) Ο εμπλουτισμός με αγορά ή αποδοχή δωρεάς αρχειακού υλικού 
από τους κατόχους τους και ομαιοτύπων αρχειακού υλικού που βρίσκο¬ 
νται σε ξένα κράτη ή οργανισμούς. 

ΚΕΦΑΛΑΙΟ Γ 
Κεντρική Υπηρεσία 
Άρθρο 10 

Διάρθρωση της Κεντρικής Υπηρεσίας 

Η Κεντρική Υπηρεσία (Κ.Υ.) των Γ.Α.Κ. λειτουργεί ως διεύθυνση 
και διαρθρώνεται ως ακολούθως: 
α) Τμήμα Γενικού Ευρετηρίου, 
β) Τμήμα Σύγχρονων Αρχείων, 
γ) Τμήμα Οργάνωσης και Μελετών. 

δ) Τμήμα Γραμματείας και Λογιστηρίου. , . 


ε) Τμήμα Συντήρησης και Αναπαραγωγής, 
στ) Γραφείο Βιβλιοθήκης και Αναγνωστηρίου. 

Άρθρο 11 

Τμήμα Γενικού Ευρετηρίου 

Οι αρμοδιότητες του τμήματος είναι οι ακόλουθες: 
α) Η περιγραφή, ταξινόμηση, αρχειοθέτηση και ευρετηρίαση των 
σύγχρονων ανενεργών αρχείων, που έχουν εισαχθεί και θα εισάγονται 
εφεξής στα Γ.Α.Κ. από τις υπηρεσίες του δημόσιου τομέα, όπως και των 
εν γένει αρχειακών συλλογών των Γ.Α.Κ.. 

β) Η καταγραφή και η ευρετηρίαση των ειδικών αρχείων, 
γ) Η επισήμανση, συγκέντρωση και καταγραφή αρχείων και χειρο¬ 
γράφων, που ανήκουν σε ιδιωτικούς φορείς και σε φυσικά πρόσωπα και 
η συγκρότηση και ενημέρωση του εθνικού ευρετηρίου αρχείων. 

δ) Η διαφύλαξη των ιδιωτικών αρχείων και συλλογών, που παραδί- 
δονται ως παρακαταθήκη στα Γ.Α.Κ. καθώς και η περιγραφή, ταξινό¬ 
μηση και ευρετηρίαση τους. 

ε) Η συγκέντρωση, καταγραφή και αρχειοθέτηση των χαρτογραφι¬ 
κών και οπτικοακουστικών αρχείων. 

στ) Η συγκέντρωση, καταγραφή και αρχειοθέτηση των μικροφωτο- 
γραφιών, φωτοτυπικών και φωτογραφιών από τα έγγραφα και χειρό¬ 
γραφα, που βρίσκονται στα Γ.Α.Κ. ή σε άλλους οργανισμούς. 

Άρθρο 12 

Τμήμα Σύγχρονων Αρχείων 

Οι αρμοδιότητες του τμήματος είναι οι ακόλουθες: 
α) Η επισήμανση και απογραφή των αρχείων των υπηρεσιών του δη¬ 
μόσιου τομέα και η εποπτεία των ενεργών αρχείων για την πρόληψη 
απωλειών και καταστροφών δημόσιων εγγράφων. 

β) Η παρακολούθηση των εκκαθαρίσεων των αρχείων των δημόσιων 
υπηρεσιών και η μέριμνα για την εισαγωγή των διατηρητέων αρχείων 
στα Γ.Α.Κ.. 

γ) Η μέριμνα για την έκδοση προεδρικών διαταγμάτων κατά το.άρ- 
θρο 41, παρ. 2. > % 

δ) Η συνεργασία με τους υπαλλήλους - συνδέσμους, που ορίζουν οι 
αρμόδιες υπηρεσίες παραγωγής εγγράφων, για την απρόσκοπτη εκτέ¬ 
λεση του έργου, που προσδιορίζεται στις περιπτώσεις α’ και β’ του παρό¬ 
ντος άρθρου. 

Άρθρο 13 

Τμήμα Οργάνωσης και Μελετών 

Οι αρμοδιότητες του τμήματος είναι οι ακόλουθες: 
α) Η παρακολούθηση των ελληνικών και διεθνών εξελίξεων της αρ- 
χειονομίας και η τεκμηριωμένη εισήγηση για την εφαρμογή τους κατά 
την οργάνωση και λειτουργία των υπηρεσιών των Γ.Α.Κ.. 

β) Η μέριμνα για την αναθεώρηση και την προσαρμογή των κριτη¬ 
ρίων και των προτύπων, στα οποία βασίζεται η ορθολογική λειτουργία 
των Γ.Α.Κ. και η υποβολή σχετικών εισηγήσεων. 

γ) Η συστηματική συγκέντρωση και επεξεργασία στατιστικών στοι¬ 
χείων, εκθέσεων, αναφορών, ειδικών ερευνών, για την εκτίμηση και 
αξιολόγηση του έργου των υπηρεσιών των Γ.Α.Κ.. 

δ) Η μέριμνα της εγκατάστασης, οργάνωσης, λειτουργίας, εκμετάλ¬ 
λευσης και ελέγχου των απαραίτητων συστημάτων ηλεκτρονικής επε¬ 
ξεργασίας (πληροφορικής) για την περαιτέρω αξιοποίηση των αρχεια¬ 
κών συλλογών των Γ.Α.Κ. και γενικότερα για την υποστήριξη των λει¬ 
τουργιών των Γ.Α.Κ.. 

ε) Η τεχνική επιμέλεια της αρχειοθέτησης αρχείων Η/Υ σε συνεργα¬ 
σία με τα τμήματα Γενικού Ευρετηρίου και Συγχρόνων Αρχείων. 

στ) Η κατάρτιση προγραμμάτων αρχειακής εκπαίδευσης και μετεκ¬ 
παίδευσης προσωπικού των Γ.Α.Κ. σε κεντρικό ή περιφερειακό επίπεδο 
και η μέριμνα για την εκτέλεσή τους. 

ζ) Η φροντίδα για τη μετάβαση Ελλήνων αρχειακών υπαλλήλων σε 
αρχεία ξένων χωρών και τη φιλοξενία στην Ελλάδα «αλλοδαπών αρχεια¬ 
κών, με σκοπό την ανταλλαγή γνώσεων και πληροφοριών για θέματα 
( σχετικά με τα αρχεία και την αρχειακή επιστήμη. 

η) Η «ανάπτυξη των πολιτιστικών και εκπαιδευτικών δραστηριοτή¬ 
των των Γ.Α.Κ.. 

θ) Η επιμέλεια για τα δημοσιεύματα των Γ.Α.Κ.. 

Άρθρο 14 

Τμήμα Γραμματείας και Λογιστηρίου 

Οι αρμοδιότητες του τμήματος είναι οι ακόλουθες: 
α) Η τήρηση μητρώου των υπαλλήλων των Γ.Α.Κ.. 
β) Η τήρηση του αρχείου υπηρεσιακών εγγράφων της Κ.Τ. των 
Γ.Α.Κ. και έκδοση αντιγράφων αυτών. 

γ) Η λήψη παντός μέτρου διοικητικής μέριμνας που απαιτείται για 
την εύρυθμη λειτουργία των Γ.Α.Κ.. 

δ) Η εισήγηση για την κατάρτιση και παρακολούθηση της εκτέλεσης 
του προϋπολογισμού δαπανών και η διεξαγωγή της λογιστικής εργα¬ 
σίας δαπανών που αφορούν την Κ.Τ. των Γ.Α.Κ., στα πλαίσια του γενι¬ 
κού προϋπολογισμού, τακτικού και επενδύσεων του Υπουργείου Εθνι- 
,,κής Παιδείας και Θρησκευμάτων. 

ε) Η προμήθεια και διαχείριση παντός είδους υλικού της Κεντρικής 
Υπηρεσίας. 

στ). Κάθε άλλο θέμα οικονομικής διαχείρισης που αφορά την Κε¬ 
ντρική Υπηρεσία. 

Άρθρο 15 

Τμήμα Συντήρησης και Αναπαραγωγής 

Οι αρμοδιότητες του τμήματος είναι οι ακόλουθες: 
α) Η μέριμνα για την προστασία, τον καθαρισμό, την αποκατάσταση 
και την αισθητική παρουσίαση όλου του αρχειακού υλικού που συγκε¬ 
ντρώνεται στα Γ.Α.Κ.. 

β) Η μέριμνα για τη χημικο-βιολογική έρευνα και η αναζήτηση με¬ 
θόδων και υλικών για την αποτελεσματική συντήρηση των εγγράφων, 
χειρογράφων, κ.λπ.. 

γ) Η στάχωση των εγγράφων, χειρογράφων και βιβλίων, 
δ) Η λειτουργία εργαστηρίου μικροφωτογράφησης, φωτογράφησης 
και φωτοαντιγράφησης των εγγράφων και χειρογράφων που βρίσκο¬ 
νται στα Γ.Α.Κ^σε δημόσιους, εκκλησιαστικούς και ιδιωτικούς φορείς. 

Άρθρο 16 

Ο 

Γραφείο Βιβλιοθήκης και Αναγνωστήριου 

Οι αρμοδιότητες του γραφείου είναι οι ακόλουθες: 
α) Η παροχή του αρχειακού υλικού στους μελετητές, 
β) Η καθοδήγηση των αναγνωστών στις βιβλιογραφικές και αρχεια¬ 
κές τους αναζητήσεις και η φροντίδα για την εύρυθμη λειτουργία του 
αναγνωστηρίου. 

γ) Η παροχή των αναγκαίων οδηγιών για την καλύτερη χρήση των 
χειρογράφων και των παλαιών εφθαρμένων ιστορικών εγγράφων. 

δ) Η φροντίδα για τον εμπλουτισμό της βιβλιοθήκης με δημοσιεύ¬ 
ματα που αφορούν την επιστημονική έρευνα και μελέτη. 

ΚΕΦΑΛΑΙΟ Δ’ 

Περιφερειακές υπηρεσίες 

Άρθρο 17 

Ορισμός των περιφερειακών υπηρεσιών 

1. Οι περιφερειακές υπηρεσίες διακρϊνονται σε Αρχεία του Νομού με 

έδρα την πρωτεύουσα του νομού αποκαλούμενα στο εξής «Γ.Α.Κ. Αρ¬ 
χεία Νομού.» και σε Αρχεία με έδρα πόλη εκτός της πρωτεύουσας 

του Νομού με την ένδειξη «Γ.Α.Κ. - Τοπικά Αρχείο.»(όνομα πόλης). 

2. Οι αρμοδιότητες των περιφερειακών υπηρεσιών ανάγονται σε όλα 
τα θέματα που έχουν σχέση με το σκοπό της υπηρεσίας, όπως αυτός πε- 
ριγράφεται στο άρθρο 9, καθώς και σε εκείνους που περιγράφονται στο 
άρθρο 14 του παρόντος νόμου. 

3. Σε δήμο ή κοινότητα που διαθέτει αξιόλογο αρχειακό υλικό δύνα- 
ται να συγκροτηθεί τοπική αρχειακή συλλογή υπό την εποπτεία της 
υπηρεσίας των Αρχείων του νομού. Η ίδρυση τοπικής αρχειακής συλλο¬ 
γής πραγματοποιείται με απόφαση του Υπουργού Εθνικής Παιδείας και 
Θρησκευμάτων μετά από εισήγηση της Εφορείας των Γ.Α.Κ.. 

Η φύλαξη καιΓεπιμέλεια της τοπικής αρχειακής συλλογής ανατίθεται 
από την Εφορεία των Γ.Α.Κ. σε άμισθο επιμελητή, ο οποίος ορίζεται 
μετά από πρόταση του προϊσταμένου των Αρχείων του νομού και τη 
σύμφωνη γνώμη της τοπικής δημοτικής ή κοινοτικής αρχής. 


4. Με απόφαση του Υπουργού Εθνικής Παιδείας και Θρησκευμάτων, 
δύναται σε κάθε περιφερειακή υπηρεσία των Γ.Α.Κ. να συνιστάται επι¬ 
τροπή για την υποβοήθηση του σκοπού της επισήμανσης και εμπλουτι¬ 
σμού με αρχειακό υλικό των Γ.Α.Κ., κατά τις έννοιες του παρόντος νό¬ 
μου. 

. Άρθρο 18 

Μετονομασία λειτουργούντων Αρχείων 

Με τον παρόντα νόμο μετονομάζονται τα λειτουργούντα Αρχεία της 
χώρας ως εξής: 

1. Το Ιστορικό Αρχείο Κρήτης σε «Γ.Α.Κ. - Ιστορικό Αρχείο Κρή¬ 
της» με έδρα τα Χανιά. 

2. Το Ιστορικό Αρχείο Δωδεκανήσου συγχωνεύεται με το Λαογρα- 
φικό Αρχείο Δωδεκανήσου και μετονομάζεται σε «Γ.Α.Κ. - Αρχεία Νο¬ 
μού Δωδεκανήσου» με έδρα τη Ρόδο. 

, 3. Το Ιστορικό Αρχείο Σάμου σε «Γ.Α.Κ. - Αρχεία Νομού Σάμου» με 
έδρα την Πρωτεύουσα της Σάμου. 

4. Το Ιστορικό Αρχείο Λευκάδος σε «Γ.Α.Κ. - Αρχεία Νομού Λευκά- 
δος» με έδρα την πόλη της Λευκάδος. 

5. Το Ιστορικό Αρχείο Ζακύνθου σε «Γ.Α.Κ. - Αρχεία Νομού Ζακύν¬ 
θου» με έδρα την πόλη της Ζακύνθου. 

6. Το Τοπικό Ιστορικό Αρχείο Κεφαλληνίας συγχωνεύεται με το 
Ιστορικό Αρχείο Κεφαλληνίας και μετονομάζεται σε «Γ.Α.Κ. - Αρχεία 
Νομού Κεφαλληνίας» με έδρα το Αργοστόλι. 

7. Το Ιστορικό Αρχείο Κερκύρας συγχωνεύεται με το Αρχείο της Ιο- 
νίου Γερουσίας και μετονομάζεται σε «Γ.Α.Κ. - Αρχεία Νομού Κερκύ¬ 
ρας» με έδρα την πόλη της Κερκύρας. 

8. Το Τοπικό Αρχείο Πατρών σε «Γ.Α.Κ. - Αρχεία Νομού Αχαΐας» 
με έδρα την Πάτρα. 

9. Το Τοπικό Ιστορικό Αρχείο Εύβοιας σε «Γ.Α.Κ. - Αρχεία Νομού 
Εύβοιας» με έδρα τη Χαλκίδα. 

10. Το Τοπικό Ιστορικό Αρχείο Λαμίας σε «Γ.Α.Κ. - Αρχεία Νομού 
Φθιώτιδος» με έδρα τη Λαμία. 

11. Το Τοπικό Ιστορικό Αρχείο Θεσσαλίας σε «Γ.Α.Κ. - Αρχεία Νο¬ 
μού Μαγνησίας» με έδρα το Βόλο. 

12. Το Τοπικό Ιστορικό Αρχείο Αλεξανδρουπόλεως σε «Γ.Α.Κ. - Αρ¬ 
χεία Νομού Έβρου» με έδρα την Αλεξανδρούπολη. 

13. Το Μόνιμο Τοπικό Ιστορικό Αρχείο Σπάρτης σε «Γ.Α.Κ. - Αρ¬ 
χεία Νομού Λακωνίας» με έδρα τη Σπάρτη. 

14. Το Μόνιμο Τοπικό Ιστορικό Αρχείο Ναυπλίου σε «Γ.Α.Κ. - Αρ¬ 
χεία Νομού Αργολίδος» με έδρα το Ναύπλιο. 

15. Το Μόνιμο Τοπικό Ιστορικό Αρχείο Άρτας σε «Γ.Α.Κ. - Αρχεία 
Νομού Άρτας» με έδρα την Άρτα. 

16. Το Μόνιμο Τοπικό Ιστορικό Αρχείο Βέρροιας σε «Γ.Α.Κ. - Αρ¬ 
χεία Νομού Ημαθίας» με έδρα τη Βέρροια. 

17. Το Μόνιμο Τοπικό Ιστορικό Αρχείο Κοζάνης σε «Γ.Α.Κ. - Αρ¬ 
χεία Νομού Κοζάνης» με έδρα την Κοζάνη. 

18. Το Μόνιμο Τοπικό Ιστορικό Αρχείο Χίου σε «Γ.Α.Κ. - Αρχεία 
Νομού Χίου» με έδρα την πόλη της Χίου. 

19. Το Μόνιμο Τοπικό Ιστορικό Αρχείο Κυκλάδων σε «Γ.Α.Κ. - Αρ¬ 
χεία Νομού Κυκλάδων» με έδρ^χ την Ερμούπολη Σύρου. 

20. Το Μόνιμο Τοπικό Ιστορικό Αρχείο Μυτιλήνης σε «Γ.Α.Κ. - Αρ¬ 
χεία Νομού Λέσβου» με έδρα τη Μυτιλήνη, ο 

21. Το ιστορικό Αρχείο Κυθήρων σε «Γ.Α.Κ. - Τοπικό Αρχείο Κυθή¬ 
ρων» με έδρα τα Κύθηρα. 

22. Το ιστορικό Αρχείο Ύδρας σε «Γ.Α.Κ. - Τοπικό Αρχείο Ύδρας» 
με έδρα την Ύδρα. 

23. Το ιστορικό Αρχείο Παξών σε «Γ.Α.Κ. - Τοπικό Αρχείο Παξών» 
με έδρα τους Παξούς. 

24. Το Ιστορικό Αρχείο Ιθάκης σε «Γ.Α.Κ. - Τοπικό Αρχείο Ιθάκης» 
με έδρα την Ιθάκη. 

25. Το Τοπικό Ιστορικό Αρχείο Λεωνιδίου σε «Γ.Α.Κ. - Τοπικό Αρ¬ 
χείο Λεωνιδίου» με έδρα το Λεωνίδιο. 

26. Το Τοπικό Ιστορικό Αρχείο Αιγίνης σε «Γ.Α.Κ. - Τοπικό Αρχείο 
Αιγίνης» με έδρα την Αίγινα. 

27. Το Μόνιμο Τοπικό Ιστορικό Αρχείο Αίγιου σε «Γ.Α.Κ. - Τοπικό 
Αρχείο Αίγιου» με έδρα το Αίγιο. 

28. Το Μόνιμο Τοπικό Ιστορικό Αρχείο Γορτυνίας σε «Γ.Α.Κ. - Το¬ 
πικό Αρχείο Δημητσάνας» με έδρα τη Δημητσάνα. ο 

29. Το Μόνιμο Τοπικό Ιστορικό Αρχείο Μεσολογγίου σε «Γ.Α.Κ. - 
Αρχεία Νομού Αιτωλοακαρνανίας» με έδρα την Ιερά Πόλη του Μεσο¬ 
λογγίου. 

30. Το Μόνιμο Τοπικό Ιστορικό Αρχείο Παραμυθίας σε «Γ.Α.Κ. - 
Τοπικό Αρχείο Παραμυθίας» με έδρα την Παραμυθία. 

31. Το Μόνιμο Τοπικό Ιστορικό Αρχείο Αγιας σε «Γ.Α.Κ. - Τοπικό 
Αρχείο Αγιας» με έδρα την Αγιά. 

32. Το Μόνιμο Τοπικό Ιστορικό Αρχείο Νάξου σε «Γ.Α.Κ. - Τοπικό 
Αρχείο Νάξου» με έδρα τη Νάξο. 

33. Το Μόνιμο Τοπικό Ιστορικό Αρχείο Λίμνης Εύβοιας σε »Γ.Α.Κ. 
- Τοπικό Αρχείο Λίμνης» με έδρα τη Λίμνη Εύβοιας. 

34. Το Μόνιμο Τοπικό Ιστορικό Αρχείο Ψαρών σε «Τοπική Αρχειακή 
Συλλογή Ψαρών» με έδρα τα Ψαρά. 

35. Το Ιστορικό Αρχείο Μακεδονίας ονομάζεται ειδικώς «Γ.Α.Κ. 

- Ιστορικό Αρχείο Μακεδονίας» με έδρα τη Θεσσαλονίκη και αρμο¬ 
διότητα το Νομό Θεσσαλονίκης. 

36. Το Μόνιμο Τοπικό Ιστορικό Αρχείο Σπετσών σε «Γ.Α.Κ. - Το¬ 
πικό Αρχείο Σπετσών» με έδρα , τις Σπέτσες. 

37. Τό Ηπειρωτικό Αρχείο που λειτουργεί ως Τμήμα της Ζωσιμαίας 
Δημόσιας Κεντρικής Βιβλιοθήκης ανεξαρτητοποιείται απ’ αυτήν και με¬ 
τονομάζεται σε «Γ.Α.Κ. - Αρχεία Νομού Ιωαννίνων» με έδρα τα Ιωάν¬ 
νινα και λειτουργεί ως περιφερειακή υπηρεσία των Γ.Α.Κ., κατά τις έν¬ 
νοιες του παρόντος νόμου. 

Άρθρο 19 

Ίδρυση νέων Αρχείων 

1. Στις έδρες των νομών, όπου δεν λειτουργούν Αρχεία της κατηγο¬ 
ρίας του άρθρου 18, ιδρύονται, με τον παρόντα νόμο, Αρχεία, με την 
ονομασία «Γ.Α.Κ. - Αρχεία Νομού ...» 

2. Με προεδρικά διατάγματα, που εκδίδονται ύστερα από πρόταση 
των Υπουργών Προεδρίας της Κυβέρνησης, Οικονομικών, Εσωτερικών 
και Εθνικής Παιδείας και Θρησκευμάτων, είναι δυνατό να ιδρύονται 
νέες περιφερειακές υπηρεσίες των Γ.Α.Κ. ή να μετατρέπονται τοπικές 
αρχειακές συλλογές σε Γ.Α.Κ. - Τοπικά Αρχεία και να συνιστώνται οι 
αναγκαίες οργανικές θέσεις που θα προστίθενται στις υφιστάμενες οργα¬ 
νικές θέσεις. 

ΚΕΦΑΛΑΙΟ Ε' 

Προσωπικό των Γ. Α. Κ. 

Άρθρο 20 

Προϊστάμενοι οργανικών μονάδων 

1. α) Προϊστάμενος της Κεντρικής Υπηρεσίας των Γ.Α.Κ. 

ορίζεται υπάλληλος κλάδου ΠΕ Αρχειονόμων με βαθμό Α’ με τα 

προσόντα που προβλέπονται στο άρθρο 22 και επί πλέον κάτοχος διδα¬ 
κτορικού διπλώματος με επαρκή γνώση δύο τουλάχιστον ξένων γλωσ¬ 
σών. Ο προϊστάμενος των Γ.Α.Κ. φέρει τον τίτλο «Διευθυντής των 
Γ.Α.Κ.». 

β) Ο προϊστάμενος της Κεντρικής Υπηρεσίας επιλέγεται μεταξύ των 
αρχειονόμων που υπηρετούν. Ως προϊστάμενος μπορεί να επιλεγεί και 
ιδιώτης που έχει τουλάχιστον τα προσόντα της προηγούμενης περιπτώ- 
σεως, επί τριετή θητεία με σύμβαση ιδιωτικού δικαίου. 

γ) Ο προϊστάμενος συντονίζει τη δράση των επί μέρους υπηρεσιακών 
μονάδων των Γ.Α.Κ. με σκοπό τον προγραμματισμό και το σχεδίασμά 
ενεργειών που αποβλέπουν στην κάλυψη των αναγκών του αρχειακού 
συστήματος της χώρας και στη βελτίωση της λειτουργικότητας και 
αποδοτικότητάς του. Για το σκοπό αυτόν δύναται να επισκέπτεται περι¬ 
φερειακές υπηρεσίες των Γ.Α.Κ. για επιτόπια έρευνα και εξέταση των 
προβλημάτων που τυχόν προκύπτουν. Στις επισκέψεις αυτές μπορεί να 
συμμετέχει και ο προϊστάμενος της Κεντρικής Υπηρεσίας του Υπουρ¬ 
γείου Εθνικής Παιδείας και Θρησκευμάτων αρμόδιος· για τα Γ.Α.Κ.. 
Επίσης, αντιπροσωπεύει στο διεθνή χώρο τα Γ .Α. Κ. για εθνικά και κρα¬ 
τικά αρχειακά θέματα. 

2. α) Οι προϊστάμενοι των Τμημάτων Γενικού. Ευρετηρίου και Συγ¬ 
χρόνων Αρχείων της Κεντρικής Υπηρεσίας και οι προϊστάμενοι των πε¬ 
ριφερειακών υπηρεσιών προέρχονται από τον κλάδο ΠΕ Αρχειονό- 
μων. 

β) Προϊστάμενος του Τμήματος Γραμματείας και Λογιστηρίου ορίζε¬ 
ται υπάλληλος του κλάδου ΠΕ Διοικητικών. 

γ) Προϊστάμενος του Τμήματος Συντήρησης και Αναπαραγωγής 
ορίζεται υπάλληλος του κλάδου ΠΕ Συντηρητών. 

δ) Προϊστάμενος του Τμήματός Διοικητικής Οργάνωσης και Μελε¬ 
τών ορίζεται υπάλληλος των κλάδων ΠΕ Αρχειονόμων ή Πληροφορι¬ 
κής. 


3. Ο Διευθυντής των Γ.Α.Κ. και οι προϊστάμενοι των τμημάτων της 
Κεντρικής Υπηρεσίας και των περιφερειακών υπηρεσιών των Γ.Α.Κ. 
ορίζονται από το αρμόδιο υπηρεσιακό συμβούλιο μετά από γνώμη της 
Εφορείας των Γ.Α.Κ.. 

4. α) Οι προϊστάμενοι των περιφερειακών υπηρεσιών υποβάλλουν στο 
τέλος Δεκεμβρίου κάθε έτους έκθεση πεπραγμένων στο Υπουργείο Εθνι¬ 
κής Παιδείας και Θρησκευμάτων και στα Γ.Α.Κ.. 

β) Ο Διευθυντής των Γ.Α.Κ. υποβάλλει το πρώτο δίμηνο κάθε έτους 
έκθεση πεπραγμένων του προηγούμενου έτους για το σύνολο των αρ¬ 
χειακών υπηρεσιών της χώρας, στο Υπουργείο Εθνικής Παιδείας και 
Θρησκευμάτων και την κοινοποιεί στην Εφορεία των Γ.Α.Κ.. 

5. Οι προϊστάμενοι των οργανικών μονάδων των Γ.Α.Κ. δικαιούνται 
του επιδόματος που προβλέπεται από το άρθρο 12 του ν. 
1586/1986 (ΦΕΚ 37 Α’). 

Άρθρο 21 
θέσεις προσωπικού 

1. Οι θέσεις και ο αριθμός του μόνιμου προσωπικού κατά κλάδους 


ορίζονται ως εξής: 

α) Κατηγορία Πανεπιστημιακής Εκπαίδευσης (ΠΕ) θέσεις 

αα) Κλάδος ΠΕ Αρχειονόμων 170 

ββ) Κλάδος ΠΕ Διοικητικός 10 

γγ) Κλάδος ΠΕ Συντηρητών αρχειακού υλικού και 

βιβλίων 37 

δδ) Κλάδος ΠΕ Πληροφορικής 2 

εε) Κλάδος ΠΕ Χημικών 5 

β) Κατηγορία Τεχνολογικής Εκπαίδευσης (ΤΕ) 
αα) Κλάδος ΤΕ Ταξινόμων 80 

ββ) Κλάδος ΤΕ Διοικητικός - Λογιστικός 40 

γγ) Κλάδος ΤΕ Συντηρητών αρχειακού υλικού 

και βιβλίων . 70 

δδ) Κλάδος ΤΕ Πληροφορικής 8 

γ) Κατηγορία Δευτεροβάθμιας Εκπαίδευσης (ΔΕ) 
αα) Κλάδος ΔΕ Ταξινόμων 50 

ββ) Κλάδος ΔΕ Διοικητικός - Λογιστικός 50 

γγ) Κλάδος ΔΕ Δακτυλογράφων - Στενογράφων 50 

δδ) Κλάδος ΔΕ Προσωπικού Η/Υ 50 

δ) Κατηγορία υποχρεωτικής εκπαίδευσης (ΥΕ) 
αα) Κλάδος ΥΕ Επιμελητών 10 

ββ) Κλάδος ΥΕ Προσωπικού Καθαριότητας (προσωρινός) 1 


2. Για τις ανάγκες της υπηρεσίας είναι δυνατό να προσλαμβάνεται 
προσωπικό των κλάδων ΥΕ καθαριότητας (θέσεις 50) και ΥΕ Εργατών 
με σύμβαση ιδιωτικού δικαίου (θέσεις 50) σύμφωνα με το ν. 1735/ 
1987 (ΦΕΚ 195 Α’) και το ν. 1943/1991. 

3. Η πλήρωση των κενών θέσεων γίνεται σταδιακά μέσα σε πέντε (5) 
χρόνια, με διαγωνισμό, σύμφωνα με τις κείμενες διατάξεις, ανάλογα με 
τις προβλεπόμενες πιστώσεις που εγγράφονται στον προϋπολογισμό του 
Υπουργείου Εθνικής Παιδείας και Θρησκευμάτων. 

4. Εισαγωγικός βαθμός των κατηγοριών ΠΕ, ΤΕ και ΔΕ είναι ο Γ’ 
και καταληκτικός ο Α' και της κατηγορίας ΥΕ εισαγωγικός βαθμός εί¬ 
ναι ο Δ’ και καταληκτικός ο Γ’. 

Οι θέσεις όλων των βαθμών των κατηγοριών ΠΕ, ΤΕ, ΔΕ και ΥΕ σε 
κάθε κατηγορία είναι οργανικά ενιαίες. 

Άρθρο 22 

Προσόντα κλάδου ΠΕ Αρχειονόμων 

Προσόντα διορισμού στον εισαγωγικό βαθμό ορίζονται: πτυχίο σχο¬ 
λής αρχειονομίας Α.Ε.Ι. της ημεδαπής ή ισότιμο αντίστοιχης ειδικότη¬ 
τας σχολών της αλλοδαπής ή πτυχίο φιλοσοφικής ή νομικού τμήματος 
της νομικής σχολής της ημεδαπής ή ισότιμο αντίστοιχης σχολής της αλ¬ 
λοδαπής, με ετήσια τουλάχιστο μετεκπαίδευση σε θέματα αρχειονομίας 
και επαρκή γνώση μίας τουλάχιστον ξένης γλώσσας. Κατ’ εξαίρεση 
πτυχιούχοι φιλοσοφικής ή νομικού τμήματος-της νομικής σχολής, που 
δεν έχουν μετεκπαιδευτεί σε ειδική σχολή αρχειονομίας, αλλά έχουν 
τριετή αρχειακή υπηρεσία ή μετεκπαίδευση σε θέματα μεσαιωνικής ή 
νεότερης ιστορίας, δύναται να επιλεγούν σε θέση αρχειονόμου μετά από 
γνώμη της Εφορείας των Γ.Α.Κ., σχετικά με την κοίΐάλληλότητά τους, 

κατά την οποία θα ληφθεί υπ’ όψη και η γνώση μιας τουλάχιστον ξένης 
γλώσσας. 

Άρθρο 23 

Προσόντα κλάδου ΠΕ Συντηρητών αρχειακού υλικού 

και βιβλίων 

Προσόντα διορισμού στον εισαγωγικό βαθμό ορίζονται: πτυχίο ανώ¬ 
τατης σχολής συντήρησης της ημεδαπής ή της αλλοδαπής με ειδίκευση 
στον τομέα συντήρησης χαρτιού, παπύρου, περγαμηνής, χειρογράφου 
και βιβλίου και η επαρκής γνώση μιας ξένης γλώσσας. 

Άρθρο 24 

Προσόντα κλάδου ΠΕ Χημικών 

Προσόντα διορισμού στον εισαγωγικό βαθμό ορίζονται: πτυχίο του 
τμήματος χημείας Α.Ε.Ι. της ημεδαπής ή ισότιμο πτυχίο σχολής της 
αλλοδαπής με μετεκπαίδευση στην παθολογία του χαρτιού και. επαρκής 
γνώση μιας ξένης γλώσσας. 

Άρθρο 25 

Προσόντα κλάδου ΤΕ Ταξινόμων 

Προσόντα διορισμού στον εισαγωγικό βαθμό ορίζονται: πτυχίο 
Τ.Ε.Ι. (σχολής του αυτού ή σχετικού προς τον κλάδο αντικειμένου) ή 
ισότιμης σχολής της αλλοδαπής και επαρκής γνώση μιας ξένης γλώσ¬ 
σας. 

Άρθρο 26 

Προσόντα κλάδου ΤΕ Συντηρητών αρχειακού υλικού 
βιβλίων 

Προσόντα διορισμού στον εισαγωγικό βαθμό ορίζονται: πτυχίο σχο¬ 
λής συντήρησης Τ.Ε.Ι. ή ισότιμης σχολής της αλλοδαπής κάι επαρκής 
γνώση μιάς ξένης γλώσσας. 

Άρθρο 27 

Προσόντα κλάδου ΔΕ Ταξινόμων 

Προσόντα^ διορισμού στον εισαγωγικό βαθμό ορίζονται: 

απολυτήριος τίτλος λυκείου ή εξατάξιου γυμνασίου ή ισότιμου σχο¬ 
λείου και επαρκής γνώση μιας ξένης γλώσσας. 

Άρθρο 28 

Προσόντα κλάδου ΔΕ Δακτυλογράφων-Στενογράφων 

Προσόντα διορισμού στον εισαγωγικό βαθμό ορίζονται τα απαιτού- 
όύμενα από το άρθρο 16 του π.δ. 194/1988 (ΦΕΚ 84 Α’), επί πλέον 
δε άριστη γνώση χειρισμού Η/Υ. 

Άρθρο 29 

Προσόντα διορισμού στον εισαγωγικό βαθμό των κλάδων ΠΕ Διοι¬ 
κητικός, ΠΕ Πληροφορικής, ΤΕ Διοικητικός - Λογιστικός, ΤΕ Πληρο¬ 
φορικής, ΔΕ Διοικητικός - Λογιστικός, ΔΕ Προσωπικού Η/Τ, ΤΕ Επι¬ 
μελητών, ΤΕ Προσωπικού Καθαριότητας, ΤΕ Εργατών καθορίζονται 
τα οριζόμενα στο π.δ. 194/1988 (ΦΕΚ 84 Α’). 

Άρθρο 30 

Προσωπικό ειδικών προσόντων 

Στο Ιστορικό Αρχείο Μακεδονίας, στα Αρχείοϊ των Νομών Ιωαννί- 
νων, Κοζάνης, Ημαθίας, Ροδόπης, Ξάνθης, Ηρακλείου και Δωδεκάνη¬ 
σου και στην Κεντρική Υπηρεσία των Γ.Α.Κ., μία (1) τουλάχιστο θέση 
του κλάδου ΠΕ Αρχειονόμων καλύπτεται από αρχειονόμο που, εκτός 
των προσόντων που προβλέπονται στο άρθρο 22, έχει επαρκείς γνώσεις 
της τουρκικής γλώσσας και οθωμανικής παλαιογραφίας. Στα Αρχεία 
των Νομών Κερκύρας, Λευκάδος, Κεφαλληνίας και Ζακύνθου, στα Το¬ 
πικά Ιστορικά Αρχεία Ιθάκης και Κυθήρων και στην Κεντρική Υπηρεσία 
των Γ.Α.Κ. μία (1) τουλάχιστο θέση του κλάδου ΠΕ Αρχειονόμων κα¬ 
λύπτεται από αρχειονόμο που, εκτός των προσόντων που προβλέπονται 


στο άρθρο 22, έχει επαρκείς γνώσεις ιταλικής γλώσσας και λατινικής 
παλαιογραφίας. 

Άρθρο 31 

Αποσπάσεις εκπαιδευτικών στην υπηρεσία των Γ. Α. Κ. 

Για την αντιμετώπιση πραγματικών αναγκών της υπηρεσίας των 
Γ.Α.Κ. δύναται να αποσπώνται εκπαιδευτικοί κάθε βαθμίδας της δημό¬ 
σιας εκπαίδευσης, ύστερα από εισήγηση της Εφορείας των Γ.Α.Κ., η 
οποία κρίνει και αξιολογεί τα προσόντα των υποψηφίων για απόσπαση. 

Άρθρο 32 

Κατάταξη προσωπικού 

1. Οι θέσεις των κατά τη δημοσίευση του παρόντος Διευθυντών, των 
ΠΕ Γραμματέων, ΠΕ Αρχειοφυλάκων, ΠΕ Διοικητικών, ΔΕ Ταξινο¬ 
μούν, ΔΕ Αρχειοφυλάκων, ΔΕ Επιμελητών, ΔΕ Γραμματέων, ΔΕ Δα- 
κτυλογράφων, ΤΕ Κλητήρων και ΤΕ Καθαριστριών μετατρέπονται σε 
θέσεις των υπό του παρόντος προβλεπόμενων κλάδων, στις οποίες κα¬ 
τατάσσονται αυτοδικαίως με το βαθμό που κατέχουν οι υπηρετούντες 
υπάλληλοι, ως ακολούθως: 

α) Στον κλάδο Αρχειονόμων ο διευθυντής των Γ.Α.Κ., ο διευθυντής 
του Ιστορικού Αρχείου Μακεδονίας, ο διευθυντής του Αρχείου Ιονίου Γε- 
ρουσίας καθώς και οι υπάλληλοι των κλάδων ΠΕ Γραμματέων και ΠΕ 
Αρχειοφυλάκων. 

β) Στον κλάδο ΠΕ Διοικητικού οι υπάλληλοι του κλάδου ΠΕ Διοικη¬ 
τικού. 

γ) Στον κλάδο ΔΕ Ταξινόμων οι υπάλληλοι των κλάδων ΔΕ Ταξινό- 
μων, ΔΕ Αρχειοφυλάκων, ΔΕ Γραμματέων και ΔΕ Επιμελητών. 

δ) Στον κλάδο ΔΕ Δακτυλογράφων - Στενογράφων οι υπάλληλοι του 
κλάδου ΔΕ Δακτυλογράφων. 

ε) Στον κλάδο ΤΕ Επιμελητών οι υπάλληλοι του κλάδου ΤΕ Κλητή- 
’ Ρ ων · 

στ) Στον κλάδο ΤΕ Προσωπικού Καθαριότητας οι υπάλληλοι του 
κλάδου ΤΕ Καθαριστριών; 

2. Οι κατά τη δημοσίευση του παρόντος υπηρετούντες στο Ιστορικό 
Αρχείο Μακεδονίας υπάλληλοι επί συμβάσει ιδιωτικού δικαίου, δύο (2) 
Αρχειοφύλακες και ένας (1) Ταξινόμος, με ειδικές γνώσεις βαλκανικών 
γλωσσών και βαλκανικής ιστορίας διέπονται από τις διατάξεις που 
ισχύουν για το προσωπικό αυτό (ν. 1476/1984, ΦΕΚ 136 Α'). 

Άρθρο 33 
Ειδικοί συνεργάτες 

1. Με κοινές αποφάσεις των Τπουργών Οικονομικών και Εθνικής 
Παιδείας και Θρησκευμάτων, που εκδίδονται ύστερα από γνώμη της 
Εφορείας των Γ.Α.Κ., δύναται να ανατίθεται σε Α.Ε.Ι. και κέντρα ερευ¬ 
νών του εσωτερικού και εξωτερικού ή σε ιδιώτες, Έλληνες ή αλλοδα¬ 
πούς, η διενέργεια μελετών, ερευνών ή άλλων εργασιών μέσα στα πλαί¬ 
σια του αντικειμένου των Γ.Α.Κ. για την αντιμετώπιση ειδικών ανα¬ 
γκών τους. 

Τα πορίσματα των εργασιών, που ανατίθενται στους ειδικούς συνερ¬ 
γάτες, πρέπει να δημοσιεύονται από τις υπηρεσίες των Γ.Α.Κ;. 

2. Στις αποφάσεις ορίζεται η αμοιβή που θα καταβληθεί και οι όροι 
εκτέλεσης του ανατιθέμενου έργου. 

Άρθρο 34 
Ειδικά θέματα 

1. Το σύνολο των θέσεων του προσωπικού των Γ.Α.Κ. κατανέμεται 
στην Κεντρική Υπηρεσία και τις περιφερειακές υπηρεσίες με αποφάσεις 
του Υπουργού Εθνικής Παιδείας και Θρησκευμάτων. 

2. Αρμόδιο για τα θέματα υπηρεσιακής κατάστασης του προσωπικού 
της υπηρεσίας των Γ.Α.Κ., είναι το Κεντρικό Υπηρεσιακό Συμβούλιο 
Διοικητικού Προσωπικού της Κεντρικής Υπηρεσίας του Υπουργείου 
Εθνικής Παιδείας και Θρησκευμάτων. ’ 

ΚΕΦΑΛΑΙΟ ΣΤ’ 

Συλλογικά Όργανα 

Άρθρο 35 

0 Εφορεία των Γενικών Αρχείων του Κράτους 

1. Στην υπηρεσία των Γ.Α.Κ. λειτουργεί συλλογικό όργανο με τον τί¬ 
τλο «Εφορεία των Γενικών Αρχείων του Κράτους». 

2. Η σύνθεση της Εφορείας είναι εννεαμελής και αποτελείται από 
οκτώ (8) μέλη, τα οποία έχουν αποδεδειγμένα ασχοληθεί με θέματα αρ¬ 
χείων και έχουν δημοσιεύσει αρχειακές έρευνες και μελέτες ή έρευνες 
και μελέτες της μεσαιωνικής και νεότερης ελληνικής ιστορίας και από 
τον προϊστάμενο της αρμόδιας για τα Γ.Α.Κ. υπηρεσίας του Υπουργείου 
Εθνικής Παιδείας και Θρησκευμάτων. Η διάρκεια της θητείας των με¬ 
λών της Εφορείας είναι τριετής. 

3. Στις συνεδριάσεις της Εφορείας μετέχει και ο διευθυντής των 
Γ.Α.Κ. ή ο νόμιμος αναπληρωτής του ως εισηγητής χωρίς ψήφο. 

4. Γραμματέας της Εφορείας, με τον αναπληρωτή του, ορίζεται με 
την απόφαση συγκρότησης, υπάλληλος των.Γ.Α.Κ. κατηγορίας ΠΕ, 
ΤΕ ή ΔΕ. 

5. Η Εφορεία συγκροτείται με απόφαση του Υπουργού Εθνικής Παι¬ 
δείας και Θρησκευμάτων με την οποία ορίζεται και ο πρόεδρος αυτής, 
καθώς και ο αναπληρωτής του. Με την ίδια απόφαση ορίζεται και η 
διάρκεια της θητείας των μελών της. 

6. Η αντικατάσταση μέλους, ή του γραμματέα της Εφορείας και του 
αναπληρωτή του, ενώ διαρκεί η θητεία τους, επιτρέπεται μόνο με αιτιο¬ 
λογημένη απόφαση του Υπουργού. Ως εύλογη αιτία αντικατάστασης θε¬ 
ωρείται και η αδικαιολόγητη απουσία από τρεις (3) κατά σειρά τακτικές 
συνεδριάσεις της Εφορείας. Το μέλος που διορίζεται σε αντικατάσταση 
άλλου μέλους, διανύει το υπόλοιπο μέρος της θητείας αυτού που αντικα¬ 
θιστά. 

Άρθρο 36 

Αρμοδιότητες και λειτουργία της Εφορείας των Γ. Α. Κ. 

1. Οι αρμοδιότητες της Εφορείας είναι οι εξής: 

α) Αποφασίζει για την αγορά αρχείων και αρχειακού υλικού που διε- 
νεργείται από τα Γ.Α.Κ.. 

β) Αποφασίζει τη χορήγηση ή μη, αδειών μελέτης, μεταγραφής, φω¬ 
τογράφησης κ.λπ. αρχείων και αρχειακού υλικού, που βρίσκονται στα 
Γ.Α.Κ. και στα πάσης φύσεως και μορφής λοιπά αρχεία της χώρας. 

γ) Αποφασίζει για τα δημοσιεύματα και τις πάσης φύσεως εκδόσεις 
των Γ.Α.Κ.. 

δ) Μελετά τις γενικότερες επιστημονικές κατευθύνσεις των Γ.Α.Κ. 
και καθορίζει τους βασικούς άξονες της πολιτικής τους. 

ε) Παρέχει τις αναγκαίες οδηγίες για τον τρόπο επιλογής, ταξινόμη¬ 
σης και καταγραφής των υπηρεσιακών αρχείων, που έχουν ιστορικό εν¬ 
διαφέρον. 

στ) Γνωμοδοτεί για την ίδρυση νέων αρχειακών υπηρεσιών, 
ζ) Γνωμοδοτεί για το επιστημονικό έργο του προσωπικού των 
Γ.Α.Κ.. 

η) Γνωμοδοτεί για τις αποσπάσεις προσωπικού στα Γ.Α.Κ.. 
θ) Γνωμοδοτεί για κάθε θέμα για το οποίο ζητείται η γνώμη της από 
τον Υπουργό Εθνικής Παιδείας και Θρησκευμάτων. 

ι) Σε περίπτωση που γνωμοδοτεί για έγγραφα που έχουν σχέση με το 
εθνικό συμφέρον και άπτονται της εξωτερικής πολιτικής, τότε υποχρεω¬ 
τικά θα καλείται και θα συμμετέχει εκπρόσωπος οριζόμενος από το 
Υπουργείο Εξωτερικών. 

2. Λειτουργία της Εφορείας των Γ.Α.Κ.. 

α) Η Εφορεία συγκαλείται με πρόσκληση του προέδρου^της, στην 
οποία αναγράφονται και τα θέματα της ημερήσιας διάταξης. 

Η ημερήσια διάταξη των συνεδριάσεων της Εφορείας καταρτίζεται 
από τον πρόεδρο της Εφορείας με τη συνεργασία του διευθυντή των 
Γ.Α.Κ.. 

Η πρόσκληση επιδίδεται στα μέλη τρεις (3) τουλάχιστον ημέρες πριν 
από τη συνεδρίαση. Σε κατεπεϊγουσες περιπτώσεις είναι δυνατόν η πρό¬ 
σκληση να επιδίδεται την προηγουμένη της συνεδρίασης. 

β) Η Εφορεία συνεδριάζει τακτικά μία φορά τουλάχιστον το μήνα και 
ενδιάμεσα κατά την κρίση του προέδρου της. 

γ) Η Εφορεία βρίσκεται σε απαρτία και συνεδριάζει νόμιμα όταν είναι 
παρόντα στη συνεδρίαση τουλάχιστον πέντε (5) από τα μέλη της. 

δ) Οι αποφάσεις της Εφορείας, λαμβάνονται με την πλειοψηφία των 
παρόντων μελών. 

ε) Η Εφορεία μπορεί να καλεί στις συνεδριάσεις της μη μέλη της για 
να ενημερωθεί επί συγκεκριμένου ειδικού θέματος. 

στ) Οι αποφάσεις και εισηγήσεις της Εφορείας είναι ειδικά αιτιολογη¬ 
μένες και διατυπώνονται σε πρακτικά που υπογράφονται από τον πρόε¬ 
δρο, τα παρόντα μέλη και το γραμματέα. Στα πρακτικά αναγράφονται 
τα ονόματα των μελών που πήραν μέρος στη συνεδρίαση και γίνεται ει¬ 
δική μνεία για απουσία ή κώλυμα μέλους. Στα πρακτικά καταχωρού- 


νται και οι γνώμες των μελών που μειοψηφούν. 

ζ) Η Εφορεία μπορεί να αλληλογραφεί δια του προέδρου της απευ¬ 
θείας με κάθε υπηρεσία ή αρχή του δημόσιου ή ιδιωτικού τομέα, καθώς 
και με ιδιώτες. Η γραμματειακή εξυπηρέτηση της Εφορείας γίνεται από 
τις διοικητικές υπηρεσίες των Γ.Α.Κ.. 

η) Ο πρόεδρος, τα μέλη και ο γραμματέας της Εφορείας δικαιούνται 
αμοιβής σύμφωνα με τις ισχύουσες κάθε φορά διατάξεις περί αμοιβής 
μελών συλλογικών οργάνων. 

θ) Ό,τι προβλέπεται για τον πρόεδρο, ισχύει και για τον αναπληρωτή 
του, όταν δεν υπάρχει, απουσιάζει ή κωλύεται ο πρόεδρος. 

. ι) Κατά τα λοιπά εφαρμόζονται οι ισχύουσες κάθε φορά διατάξεις, 
που αναφέρονται στη λειτουργία των συλλογικών οργάνων. 

ια) Ο πρόεδρος της Εφορείας υποβάλλει κατά το πρώτο δίμηνο του 
έτους έκθεση πεπραγμένων του προηγούμενου έτους στο Υπουργείο 
.Εθνικής Παιδείας και Θρησκευμάτων. 

ΚΕΦΑΛΑΙΟ Ζ’ 

Άλλες διατάξεις 

Άρθρο 37 

Αρχεία καταργούμενων δημόσιων, 
εκκλησιαστικών και ιδιωτικών φορέων 

Τα αρχεία καταργούμενων δημόσιων, εκκλησιαστικών και ιδιωτι¬ 
κών φορέων εισάγονται, εφ’ όσον δεν ορίζεται διαφορετικά, στα Γ.Α.Κ.. * 

Άρθρο 38 

Παρακαταθήκη αρχειακού υλικού 

1. α) Φυσικά πρόσωπα και ιδιωτικοί φορείς, κάτοχοι αρχειακού υλι¬ 
κού μπορούν να το καταθέτουν στα Γ.Α.Κ. διατηρώντας το δικαίωμα 
της ανάληψής του όποτε θελήσουν. 

β) Κατά την κατάθεση και την ανάληψη συντάσσεται λεπτομερές 
πρακτικό. 

2. Προκειμένου για πολύτιμα έγγραφα και χειρόγραφα, που βρίσκο¬ 
νται στις υπηρεσίες του δημόσιου τομέα, που διαθέτουν αρχεία, των 
οποίων η διαφύλαξη και συντήρηση κρίνεται πλημμελής και η μελέτη 
δυσχερής από τα αρμόδια όργανα των Γ.Α.Κ., ο Υπουργός Εθνικής 
Παιδείας και θρησκευμάτων μπορεί να αποφασίσει, μετά από πρόταση 
της Εφορείας των Γ.Α.Κ., τη μεταφορά και παρακαταθήκη τους στα 
Γ.Α.Κ. για όσο κρίνεται αναγκαίο. 

Άρθρο 39 
Ειδικά Αρχεία 

1. Μετά από εισήγηση της Εφορείας των Γ.Α.Κ., με κοινή απόφαση 
των Υπουργών Προεδρίας της Κυβέρνησης, Εθνικής Παιδείας και Θρη.- 
σκευμάτων και του αρμόδιου καθ’ ύλην υπουργού, ορίζονται Ειδικά 
Ιστορικά Αρχεία σε δημόσιες υπηρεσίες, οργανισμούς τοπικής αυτοδιοί¬ 
κησης, νομικά πρόσωπα ιδιωτικού δικαίου που τελούν υπό την εποπτεία 
τού Δημοσίου, τράπεζες, οργανισμούς και επιχειρήσεις κοινής ωφέλειας 
κατά την έννοια του άρθρου 51 του ν. 1892/1990 (ΦΕΚ 101 Α’), 
όπως συμπληρώθηκε με το άρθρο 4 παρ. 6 του ν. 1943/1991. 

Ειδικά Αρχεία κατά την έννοια του άρθρου αυτού, εννοούνται και οι 
ήδη λειτουργούσες αρχειακές υπηρεσίες που έχουν συσταθεί σε δημόσιες 
υπηρεσίες. 

2. Σκοπός των Ειδικών Αρχείων είναι η καταγραφή, αρχειοθέτηση, 
συντήρηση, φύλαξη και διάθεση στους ερευνητές των εγγράφων και χει¬ 
ρογράφων, που αναφέρονται στη λειτουργία και εξέλιξη των παραπάνω 
φορέων, σύμφωνα με το πνεύμα του παρόντος νόμου. 

3. Για τη λειτουργία και εμπλουτισμό των Ειδικών Ιστορικών Αρ- 
' χείων διατίθεται το αναγκαίο προσωπικό από τον οικείο φορέα. 

Άρθρο 40 

Εθνικό Ευρετήριο Αρχείων 

Τα Γ.Α.Κ. υπόχρεούνται να καταρτίζουν και να θέτουν στη διάθεση 
των μελετητών καταλόγους των αρχειακών συλλογών των οποίων 
έχουν την επιμέλεια με τη μορφή Εθνικού Ευρετηρίου Αρχείων 
(Ε.Ε.Α.). Για την απρόσκοπτη συγκρότηση και ενημέρωση του Ε.Ε.Α. 

τα επιστημονικά ιδρύματα, σωματεία και ιδιώτες κάτοχοι αρχειακών 
συλλογών οφείλουν να τα δηλώνουν στα Γ.Α.Κ.. 

Άρθρο 41 

Εκκαθάριση αρχείων 

1. Οι υπηρεσίες του δημόσιου τομέα υποχρεούνται να προβαίνουν 
στην περιοδική ετήσια εκκαθάριση των αρχείων τους, σύμφωνα με τις 
κείμενες διατάξεις. 

2. Με προεδρικά διατάγματα, που εκδίδονται με πρόταση των 
Υπουργών Προεδρίας της Κυβέρνησης και Εθνικής Παιδείας και Θρη¬ 
σκευμάτων, ύστερα από αιτιολογημένη γνώμη της Εφορείας των 
Γ.Α.Κ. καθορίζονται τα κριτήρια επιλογής εγγράφων ιστορικού ενδια¬ 
φέροντος και ο τρόπος αποχωρισμού, καταγραφής και ταξινόμησης των 
εγγράφων που πρέπει να παραδοθούν στα Γ.Α.Κ. μετά τη λήξη της 
υπηρεσιακής τους χρησιμότητας. 

3. Τα Γ.Α.Κ. υποχρεούνται να παρέχουν τεχνική και επιστημονική 
βοήθεια στις υπηρεσίες των Υπουργείων Εθνικής Άμυνας, Εξωτερικών 
και Δημόσιας Τάξης σε θέματα εκκαθάρισης και καλής τήρησης των αρ¬ 
χείων τους. 

Άρθρο 42 

Μελέτη αρχειακού υλικού 

1. Τα αρχεία της αρμοδιότητας των Γ.Α.Κ. διατίθενται για μελέτη 
όπως προβλέπεται από το άρθρο 16 του ν.1599/1986 και υποχρεω¬ 
τικά με την πάροδο 30 ετών. 

2. Τα αρχεία και οι συλλογές που δωρήθηκαν στα Γ.Α.Κ. παρέχο¬ 
νται στους ερευνητές σύμφωνα με τους όρους του δωρητή, άλλως υπά¬ 
γονται στις γενικές ή ειδικές διατάξεις του άρθρου αυτού. 

3. Τα φωτοαντιγραφικά και μικροφωτογραφικά αντίγραφα εγγρά¬ 
φων που βρίσκονται στα Γ.Α.Κ. παρέχονται για μελέτη με τους ίδιους 
όρους που ισχύουν για όλα τα πρωτότυπα έγγραφα και χειρόγραφα. 

4. Αν, κατά την κρίση του διευθυντή των Γ.Α.Κ., είναι ενδεχόμενο να 
βλάπτεται το εθνικό συμφέρον, η διάθεση για μελέτη επιτρέπεται μόνο 
μετά από προηγούμενη έγκριση που λάμβάνεται κατά απόλυτη πλειο- 
ψηφία των μελών της Εφορείας των Γ.Α.Κ.. 

5. Το προσωπικό που έχει αναλάβει την επισήμανση, την ταξινόμηση 
και τη φύλαξη των αρχείων που δεν είναι ακόμα προσιτά στην έρευνα 
και στο κοινό, σύμφωνα με την έννοια των παραπάνω παραγράφων, δε¬ 
σμεύεται με το επαγγελματικό απόρρητο. 

Άρθρο 43 

Μελέτη αρχειακού υλικού ιδιωτικών αρχείων 

1. Με απόφαση του, κατά τις διατάξεις που το διέπουν, οργάνου διοί¬ 
κησης καθενός από τα, κατά τις διατάξεις του άρθρου 4 του παρόντος 
νόμου, νομίμως συνεστημένα και λειτουργούντα ιδιωτικά αρχεία, και 
τηρουμένων οπωσδήποτε των διατάξεων του άρθρου 16 του ν.1599/ 
1986, είναι δυνατό να διατίθενται τα έγγραφα και λοιπά στοιχεία, .που 
ανήκουν στα ιδιωτικά αυτά αρχεία, για μελέτη προς προώθηση ερευνη¬ 
τικών σκοπών. 

2. Ως προς τη διαδικασία και τις λοιπές προϋποθέσεις εφαρμογής 
των διατάξεων της προηγούμενης παραγράφου, εφαρμόζονται αναλό- 
γως οι διατάξεις του άρθρου 16 του ν. 1599/1986. 

Άρθρο 44 

Μικροφωτογράφηση-Φωτόαντιγράφηση-Φωτογράφηση 

1. Για την προστασία των παλαιών ή εφθαρμένων πρωτότυπων 

εγγράφων και χειρογράφων, που βρίσκονται στην Κεντρική Υπηρεσία 
και τις περιφερειακές υπηρεσίες τους, τα Γ.Α.Κ. υποχρεούνται να φωτο¬ 
γραφήσουν, φωτοαντιγραφήσουν, μικροφωτογραφήσουν ή γενικά ανα¬ 
παράγουν με τα σύγχρονα μέσα και να παρέχουν στους ερευνητές μόνο 
τα ομοιότυπα. Την ίδια υποχρέωση έχουν τα Γ.Α.Κ. και για αντίστοιχα 
έγγραφα και χειρόγραφα που παραμένουν στις υπηρεσίες του δημόσιου 
τομέα. · 

2. Η επιλογή και προτεραιότητα αρχείων και αρχειακού υλικού για 
φωτοαντιγράφηση; φωτογράφηση, μικροφωτογράφηση καθώς και ανα¬ 


παραγωγή αποφασίζεται από τους προϊσταμένους της Κεντρικής Υπη¬ 
ρεσίας και των περιφερειακών υπηρεσιών. 

Άρθρο 45 

Διάθεση δημοσιευμάτων 

Με απόφαση των Υπουργών Οικονομικών και Εθνικής Παιδείας και 
Θρησκευμάτων και μετά γνώμη της Εφορείας των Γενικών Αρχείων 
του Κράτους, καθορίζεται κάθε φορά ο τρόπος και η τιμή διάθεσης των 
αντιτύπων των δημοσιευμάτων των Γ.Α.Κ.. 

• Άρθρο 46 

Εισαγρογή σπουδαστών στην τριτοβάθμια εκπαίδευση 

I. Στο άρθρο 2 του ν. 1771/1988 (ΦΕΚ 71 Α’) επιφέρονται οι 
εξής τροποποιήσεις: 

α) Στην παράγραφο 2 διαγράφεται η φράση «και ο καθορισμός της 
σειράς επιτυχίας τους». 

β) Οι παράγραφοι 3, 4, 5 και 6 του άρθρου 2 του ν. 1771/1988 
αντικαθίστανται ως ακολούθως: 

«3. Ο υποψήφιος για να αποκτήσει δικαίωμα επιλογής σε σχολή ή 
τμήμα σχολής, για την οποία έχει οριστεί ως ειδικό μάθημα ένα ή περισ¬ 
σότερα μαθήματα, πρέπει να συγκεντρώνει στο κάθε ειδικό μάθημα χω¬ 
ριστά τη βαθμολογική βάση που ορίζεται στο μισό του ανώτατου βαθ¬ 
μού αξιολόγησης». 

«4,α. Για τον καθορισμό της σειράς επιτυχίας μεταξύ.των εισαγομέ- 
νων, λαμβάνονται υπόψη κατά σειρά: ι) η συνολική βαθμολογία, ιι) η 
βαθμολογία στο βασικό μάθημα και ιιι) η σειρά προτίμησης σχολών ή 
τμημάτων στο μηχανογραφικό τους δελτίο». 

β. Οι υποψήφιοι που συγκεντρώνουν την ίδια συνολική βαθμολογία 
με τον τελευταίο εισαγόμενο εισάγονται ως υπεράριθμοι». 

«5. Συνολική βαθμολογία του υποψηφίου είναι το δεκαπλάσιο του 
αθροίσματος των παρακάτω γινομένων: 

α. Της βαθμολογίας κάθε μαθήματος γενικής αξιολόγησης στις γενι¬ 
κές εξετάσεις επί το συντελεστή μηδέν και ενενήντα πέντε εκατοστά 
(°, 95 ). 

β. Της βαθμολογίας ενός τουλάχιστον μαθήματος γενικής αξιολόγη¬ 
σης στις γενικές εξετάσεις, που έχει καθοριστεί ως βασικό για κάθε 
σχολή ή τμήμα σχολής, επί το συντελεστή ένα και δέκα πέντε εκατοστά 
(1,15). 

γ. Της βαθμολογίας των ειδικών μαθημάτων, όπου απαιτούνται, επί 
το συντελεστή δύο (2). 

Όταν τα ειδικά μαθήματα είναι δύο ή περισσότερα, υπολογίζεται ο 
μέσος όρος της βαθμολογίας των ειδικών μαθημάτων επί το συντελεστή 
δύο (2). 

δ. Του διπλάσιου του μέσου όρου της βαθμολογίας των δοκιμασιών, 
όπου απαιτούνται, ύστερα από προηγούμενη αναγωγή τους στη βαθμο¬ 
λογική κλίμακα των μαθημάτων γενικής αξιολόγησης, επί το συντελε¬ 
στή δύο (2)». 

«6. Κατά τους υπολογισμούς για την εξαγωγή της συνολικής βαθμο¬ 
λογίας τα γινόμενα και οι μέσοι όροι εκφράζονται με προσέγγιση χιλιο¬ 
στού. Σε περίπτωση που η συνολική βαθμολογία είναι δεκαδικός αριθ¬ 
μός στρογγυλοποιείται στον πλησιέστερο ακέραιο αριθμό. Όταν το δε¬ 
καδικό μέρος είναι 0,5, η στρογγυλοποίηση γίνεται στον αμέσως επό¬ 
μενο ακέραιο». 

γ) Το εδάφιο α’ της παραγράφου 7 του άρθρου 2 του ν. 1771/1988 
αντικαθίσταται ως ακολούθως: 

«7.α) Η βαθμολογία του υποψηφίου στα μαθήματα γενικής αξιολό¬ 
γησης ή ειδικά μαθήματα κατά την πρώτη και μόνο συμμετοχή του στις 
γενικές εξετάσεις ισχύει και για την εισαγωγή του κατά τα αμέσως επό¬ 
μενα δύο (2) ακαδημαϊκά έτη, εκτός από τη βαθμολογία σε ένα του¬ 
λάχιστο μάθημα, στο οποίο ο υποψήφιος πρέπει να επαναλάβει την εξέ¬ 
τασή του στις γενικές εξετάσεις του έτους που ζητάει επιλογή. Σε κάθε 
περίπτωση λαμβάνονται υπόψη οι νέοι βαθμοί». 

'*· Η. Στο άρθρο 2 του ν. 1771/1988 (ΦΕΚ 71 Α') επιφέρεται η εξής 
τροποποίηση: 

Στο τέλος της παραγράφου 1 προστίθεται η περίοδος: , 

«Αν η διεξαγωγή των γενικών εξετάσεων σε ένα ή περισσότερα εξετα¬ 
στικά κέντρα και η ολοκλήρωση της εξεταστικής διαδικασίας μέχρι και 
την περάτωση της βαθμολογίας είναι ή καταστεί αδύνατη για αντικει¬ 
μενικούς λόγους, οι εξετάσεις στα συγκεκριμένα κέντρα επαναλαμβάνο¬ 
νται για τα αντίστοιχα μαθήματα με αποφάσεις του Υπουργού Εθνικής 
Παιδείας και Θρησκευμάτων, που λαμβάνονται μετά από γνώμη της 

Κεντρικής Επιτροπής Γενικών Εξετάσεων (Κ.Ε.Γ.Ε.). Στις περιπτώ¬ 
σεις αυτές ο καθορισμός των ημερομηνιών διεξαγωγής των εξετάσεων 
γίνεται με όμοιες αποφάσεις του ίδιου Υπουργού και οι επαναληπτικές 
εξετάσεις διεξάγονται επί θεμάτων που ορίζονται από την Κεντρική Επι¬ 
τροπή Γενικών Εξετάσεων». 

III. Η κατάταξη των σχολών και των τμημάτων σε ομάδες για υπο¬ 
ψηφίους που συμμετέχουν στις γενικές εξετάσεις καταργείται. Με απο¬ 
φάσεις του Υπουργού Εθνικής Παιδείας και Θρησκευμάτων, κάθε 
σχολή ή τμήμα τριτοβάθμιας εκπαίδευσης κατατάσσεται σε δέσμη, ορί¬ 
ζεται το ανώτατο όριο τόυ αριθμού σχολών ή τμημάτων για τα οποία 
μπορεί να δηλώσει προτίμηση ο κάθε υποψήφιος και καθορίζονται τα 
αντίστοιχα μαθήματα γενικής αξιολόγησης, ειδικά μαθήματα ή δοκιμα¬ 
σίες, στα οποία απαιτείται να εξετασθεί κατά τις γενικές εξετάσεις. 

IV. Η δυνατότητα που παρέχεται, με τη διάταξη της παρ. 2 του άρ¬ 
θρου 2 του ν. 1351/1983 και του άρθρου 15 του ν. 1824/1988, να 
εισάγονται στα Τ.Ε.Ι. απόφοιτοι από τα τμήματα ειδικότητας των τε¬ 
χνικών - επαγγελματικών λυκείων, ναυτικών λυκείων ή από κλάδους 
προεπαγγελματικής κατάρτισης των ενιαίων πολυκλαδικών λυκείων, 
μέχρι και το σχολικό έτος 1990 - 1991, εξακολουθεί να ισχύει και 
μετά το σχολικό αυτό έτος. Για τους υποψήφιους της κατηγορίας αυτής 
τα τμήματα των τεχνολογικών εκπαιδευτικών ιδρυμάτων και των ανώ¬ 
τερων τεχνικών και επαγγελματικών σχολών, κατατάσσονται με απο¬ 
φάσεις του Υπουργού Εθνικής Παιδείας και Θρησκευμάτων σε ομάδες 
σχολών, ανάλογα με τις κατευθύνσεις σπουδών. Με τις ίδιες αποφάσεις 
καθορίζονται τα μαθήματα της τελευταίας τάξης των τεχνικών - επαγ¬ 
γελματικών λυκείων ή ναυτικών λυκείων, που λαμβάνονται υπόψη για 
την εισαγωγή των υποψηφίων, τα τυχόν ειδικά μαθήματα που απαιτού¬ 
νται για ορισμένες σχολές, καθώς και οι ομάδες σχολών, για τις οποίες 
μπορούν να είναι υποψήφιοι, ανάλογα με την ειδικότητα που παρακο¬ 
λούθησαν στο λύκειο, 

V. Οι ρυθμίσεις της παραγράφου 2 του άρθρου 2 του ν. 1865/89 

(ΦΕΚ 210 Α’) για τη μετεγγραφή ισοβαθμούντων'ισχύουν και για το 
ακαδημαϊκό έτος 1990-1991. Τα δικαιολογητικά των φοιτητών της 
κατηγορίας αυτής είναι αυτά που ορίζονται από την παράγραφο 4 της 
αριθμ. Φ.141.4/Β3/4595/29-9-1989 (ΦΕΚ 729 Β) υπουργικής 
απόφασης, ο 

VI. Κυρούται και έχει ισχύ νόμου από τότε που ίσχυσε η έχουσα το 
αυτό περιεχόμενο Φ 151 /Β3/1124/12.3.1991 απόφαση του Υπουρ¬ 
γού Εθνικής Παιδείας και Θρησκευμάτων, που δημοσιεύθηκε στο υπ’ 
αριθμ.,ΦΕΚ 147 Β/12.3.91. 

_ VII. Το πρώτο εδάφιο της περίπτωσης ζ' της παραγράφου 1 του άρ¬ 
θρου 3 του ν. 1351/1983, όπως συμπληρώθηκε με το άρθρο 4 παρά¬ 
γραφος 1 του ν. 1771/1988, «αντικαθίσταται ως εξής: 

«ζ) Τυφλοί - κωφάλαλοι - πάσχοντες από μεσογειακή αναιμία και 
δρεπανοκυτταρική ή μικροδρεπανοκυτταρική αναιμία, ως και πάσχο¬ 
ντες από συγγενή υδροκεφαλία με μόνιμη τεχνητή παροχέτευση του 
εγκεφαλονωτιαίου υγρού (δΗυπί), συνοδευόμενη και από «άλλες διαμαρ¬ 
τίες, όπως αραχνοειδής κύστη με φαινόμενα επιληπτικής κρίσης: Η πά¬ 
θηση, όσων ανήκουν στις κατηγορίες αυτές πιστοποιείται από την πρω¬ 
τοβάθμια υγειονομική επιτροπή τόυ νομού, μετά από δωρεάν βεβαίωση 
γιατρού μέλους διδακτικού επιστημονικού προσωπικού οποιοσδήποτε 
Α.Ε.Ι. αντίστοιχης ειδικότητας ». 

. ( Άρθρο 47 

1. Καταργούνται από τότε που ίσχυσαν οι διατάξεις του π.δ.392/ 
1990 «Οργάνωση και Λειτουργία Λυκείων» (ΦΕΚ 155 Α'), οι διατά¬ 
ξεις του π.δ. 393/1990 «Οργάνωση και Λειτουργία Γυμνασίων» (ΦΕΚ 
156 Α'), οι διατάξεις του π.δ. 390/1990 «Οργάνωση και Λειτουργία 
Δημοτικών Σχολείων» (ΦΕΚ 154 Α) και οι διατάξεις του π.δ. 387/ 
1990 «Οργάνωση και Λειτουργία Νηπιαγωγείων» (ΦΕΚ 153Α’).' 

2. Για τα θέματα που ρυθμίζονται με τις διατάξεις των καταργούμε- 
νων π.δ. της προηγούμενης παραγράφου εξακολουθούν να ισχύουν και 
θεωρούνται ότι ουδέποτε έπαυσαν ισχύουσες οι προ της ενάρξεως της 
ισχύος των ως άνω προεδρικών διαταγμάτων ρυθμίσεις. 

3. Με αποφάσεις του Υπουργού Εθνικής Παιδείας και Θρησκευμά¬ 
των ρυθμίζονται τα κάθε είδους ειδικότερα τεχνικά ή λεπτομερειακά θέ- 

- ματα που,αφορούν στην εφαρμογή των διατάξεων αυτού του άρθρου. 

4. ΟΓδιατάξεις του ν.1566/1985, με τις οποίες παρέχεται εξουσιο¬ 


δότηση για την έκδοση κανονιστικών πράξεων, εξακολουθούν να ισχύ¬ 
ουν. 

Άρθρο 48 

Στο τέλος του άρθρου 25 του ν. 1268/1982 προστίθεται παράγρα¬ 
φος 14 ως εξής : 

«14. Το πτυχίο χορηγείται μέσα σε δύο μήνες το ιψγότερο από την 
ολοκλήρωση των σπουδών του φοιτητή, υπογράφεται δε από τον πρύ¬ 
τανη, τον πρόεδρο και το γραμματέα του οικείου τμήματος. Μετά την 
παρέλευση της παραπάνω προθεσμίας των δύο μηνών, το πτυχίο χορη¬ 
γείται με μόνη την υπογραφή του πρύτανη και σε περίπτωση κωλύμα¬ 
τος ή απουσίας τούτου το' πτυχίο υπογράφεται από τον αντιπρύτανη 
ακαδημαϊκών υποθέσεων και προσωπικού ». 

Άρθρο 49 

Οι προσληφθέντες μέχρι τη δημοσίευση του νόμου αυτού στα πανεπι¬ 
στημιακά νοσοκομεία «ΑΡΕΤΑΙΕΙΟ» και «ΑΙΓΙΝΗΤΕΙΟ», σύμφωνα α) 
με το άρθρο 2 του ν.1057/1980 σε κενές οργανικές θέσεις και β) με το 
κεφ. Β' του ν.993/1979, όπως τροποποιήθηκε από τις σχετικές διατά¬ 
ξεις του ν. 1735/1987, προς αντιμετώπιση άμεσων και επιτακτικών 
αναγκών των νοσοκομείων, νομίμως προσελήφθησαν και παραμένουν 
στην υπηρεσία σύμφωνα με τις διατόεξεις των άρθρων 13 και 14 του ν. 
1540/1985, άρθρο 27 του ν. 1579/1985 και άρθρο 37 του ν.1759/ 
1988 μέχρι της εκδόσεως του οργανισμού τους. 

Άρθρο 50 

Η εισαγωγή μαθητών στις Σχολές Υπαξιωματικών των Ενόπλων 
Δυνάμεων σύμφωνα με τις διατάξεις του ν. 1351/1983 «Εισαγωγή 
σπουδαστών στην Τριτοβάθμια Εκπαίδευση και «άλλες διατάξεις» (ΦΕΚ 
56 Α'), όπως καθιερώθηκε με το άρθρο 11 του ν.1911/1990 «Εισα¬ 
γωγή γυναικών στις ανώτατες στρατιωτικές σχολές, ρύθμιση στρατο¬ 
λογικών θεμάτων και άλλες διατάξεις» (ΦΕΚ 166 Α'), θα αρχίσει να 
εφαρμόζεται από το ακαδημαϊκό έτος 1992 - 1993. 

Άρθρο 51 

Κατ’ εξαίρεση των κείμενων διατάξεων, στην επετηρίδα διοριστέων 
εκπαιδευτικών της δευτεροβάθμιας εκπαίδευσης στον κλάδο ΠΕ4 Φυ¬ 
σικών της ειδικότητας Βιολόγων προτάσσεται εκπαιδευτικός, κάτοχος 
πτυχίου βιολογίας, εγγεγραμμένη στην επετηρίδα, χήρα δολοφονηθέ- 
ντος καθηγητού Α.Ε.Ι., σε περίπτωση δε διορισμού της τοποθετείται 
στα Π.Υ.Σ.Δ.Ε. Αθηνών ή Ανατολικής Αττικής. 

Άρθρο 52 

Η θητεία των διευθυντών και υποδιευθυντών κάθε είδους σχολείων 
της πρωτοβάθμιας και της δευτεροβάθμιας εκπαίδευσης", των διευθυ¬ 
ντών σχολικών εργαστηριακών κέντρων (Σ.Ε.Κ.) και των υπευθύνων 
τμημάτων των Σ.Ε.Κ.,.καθώς και των προϊσταμένων των τμημάτων 
των διευθύνσεων πρωτοβάθμιας και δευτεροβάθμιέ εκπαίδευσης, πα- 
ρατείνεται μέχρι 31.8.1992. 

Άρθρο 53 

Στο τέλος της παραγράφου 6 του άρθρου 5 του β.δ/τος 685/1972 
«περί καθορισμού των όρων ιδρύσεως, οργανώσεως και λειτουργίας 
των ιδιωτικών μέσων και κατωτέρων επαγγελματικών σχολών» (ΦΕΚ 
196 Α’) προστίθεται εδάφιο ως εξής: 

«Κατ’ εξαίρεση, άδειες, που χορηγήθηκαν για το σχολικό έτος 
1990-1991 και δημοσιεύθηκαν στην Εφημερίδα της Κυβερνήσεως 
μετά την 1η Οκτωβρίου 1990 και μέχρι 30 Οκτωβρίου 1990, ισχύουν 
για το σχολικό έτος, για το οποίο εκδόθηκαν». 

Άρθρο 54 

Κατά το ακαδημαϊκό έτος 1991-1992 η επιμόρφωση των εκπαι¬ 
δευτικών της πρωτοβάθμιας και δευτεροβάθμιας εκπαίδευσης πραγμα¬ 
τοποιείται στις Σ.Ε.Λ.Δ.Ε. και Σ.Ε.Λ.Μ.Ε., η λειτουργία των οποίων 
παρατείνεται και για το έτος αυτό και διέπεται από τις κείμενες γι’ αυτές 
διατάξεις. 

• λ Άρθρο 55 

Το πρώτο εδάφιο της περίπτωσης β’ της παραγράφου 6 του άρθρου 
113 του ν. 1892/1990 (ΦΕΚ 101 Α') αντικαθίστοί^αι ως εξής: 

«β. Από.τους οργανισμούς τοπικής αυτοδιοίκησης διατίθεται το 12% 
των 2/3 της επιχορήγησης της περίπτωσης α' της παραγράφου 3 του 
άρθρου 25 του ν. 1828/1989 προς αυτούς, για αμοιβή καθαριστριών, 

λειτουργικές δαπάνες των σχολείων και επισκευή ή συντήρηση σχολι¬ 
κών κτιρίων». 

. Άρθρο 56 

Στο τέλος του άρθρου 66 του ν. 1566/1985 προστίθεται παράγρα¬ 
φος 8, η οποία έχει ως εξής: 

«Στα γραφεία του συντονιστή και των συμβούλων εκπαίδευσης του 
εξωτερικού δύναται να αποσπώνται και διοικητικοί υπάλληλοι του 
Υπουργείου Εθνικής Παιδείας και Θρησκευμάτων για καθαρώς διοικη¬ 
τικά έργα. Η απόσπαση αυτή γίνεται με απόφαση του Υπουργού Εθνι¬ 
κής Παιδείας και Θρησκευμάτων για ένα σχολικό έτος, που μπορεί να 
ανανεώνεται μέχρι πέντε, κατά ανώτατο όριο, σχολικά έτη. Ο αριθμός 
των αποσπώμενων διοικητικών υπαλλήλων δεν δύναται να υπερβαίνει 
τους πέντε για το γραφείο συντονιστή και τους δύο για κάθε γραφείο 
συμβούλου εκπαίδευσης. Ο συνολικός αριθμός, πάντως, των αποσπα¬ 
σμένων δεν θα υπερβαίνει τους δεκαπέντε (15). Οι ρυθμίσεις των οι¬ 
κονομικών θεμάτων, που προβλέπονται με τις διατάξεις του παρόντος 
άρθρου για τους αποσπώμενους εκπαιδευτικούς, ισχύουν και για τους 
αποσπώμενους διοικητικούς υπαλλήλους.» 

Άρθρο 57 

1. Οι έκτακτες δαπάνες, που δημιουργήθηκαν κατά τη διενέργεια 
των γενικών εξετάσεων του έτους 1990 για την εισαγωγή στην τριτο¬ 
βάθμια εκπαίδευση λόγω περιορισμού του αριθμού των εξεταστικών κέ¬ 
ντρων και αναφέρονται στη μεταφορά, σίτιση και διαμονή σε ξενοδοχεία 
κ.λπ. των υποψηφίων των κέντρων αυτών, πληρώνονται με απόφαση 
του οικείου νομάρχη σε βάρος των σχετικών πιστώσεων του φορέα δευ¬ 
τεροβάθμιας εκπαίδευσης των νομαρχιακών προϋπολογισμών. 

2. Κατά παρέκκλιση από τις διατάξεις της παραγράφου 3 του άρθρου 
9 της από 4 Ιουλίου 1990 πράξης νομοθετικού περιεχομένου (ΦΕΚ 
84/1990 τ.Α') οι εκπαιδευτικοί, οι διοικητικοί υπάλληλοι της Κεντρι¬ 
κής Υπηρεσίας του Υπουργείου Εθνικής Παιδείας και Θρησκευμάτων 
και των περιφερειακών εκπαιδευτικών υπηρεσιών, οι επιστάτες και οι 
καθαρίστριες των σχολείων, που απασχολήθηκαν κατά το μήνα Ιούλιο 
1990 σε εργασίες που έχουν σχέση με τη διενέργεια των γενικών εξετά¬ 
σεων, τη βαθμολόγηση των γραπτών δοκιμίων και γενικά την ολοκλή¬ 
ρωση της διαδικασίας των εξετάσεων αυτών, θα λάβουν για κάθε Σάβ¬ 
βατο και κάθε Κυριακή απασχόλησής τους πρόσθετη αποζημίωση ίση 
προς το 75% του 1/30 των συνολικών μηνιαίων τακτικών αποδοχών 
τους. Η εκκαθάριση της αποζημίωσης αυτής θα γίνει από τους εκκαθα- 
ριστές των τακτικών αποδοχών των δικαιούχων με τακτικό ένταλμα 
πληρωμής σε βάρος της οικείας πίστωσης των νομαρχιακών προϋπολο¬ 
γισμών. 

Άρθρο 58 

Η παράγραφος 10 του άρθρου 78 του ν. 1892/1990 (ΦΕΚ 101 Α' 
13.7.1990) αντικαθίσταται ως ακολούθως: 

«10. Για τα Υπουργεία Εθνικής Παιδείας και Θρησκευμάτων και 
Εξωτερικών μπορεί να ορίζεται με προεδρικά διατάγματα της παρ. 1, 
ότι η θέση γενικού διευθυντή καλύπτεται με ανάθεση καθηκόντων από 
μέλη Δ.Ε.Π. Α.Ε.Ι. ή Ε.Π. Τ.Ε.(, ή από σύμβουλο του Παιδαγωγικού 
Ινστιτούτου ή από εκπαιδευτικό λειτουργό με βαθμό Α’ της πρωτοβάθ¬ 
μιας ή δευτεροβάθμιας εκπαίδευσης, που έχει υπερεικοσαετή υπηρεσία, 
αν όμως είναι κάτοχος διδακτορικού διπλώματος αρκεί υπερδεκαετής 
υπηρεσία, ή ανώτερο υπάλληλο του Διπλωματικού Σώματος αντιστοί- 
χως». 

Άρθρο 59 

Αποφάσεις του Υπουργού Εθνικής Παιδείας και Θρησκευμάτων, εκ- 
δοθείσες κατ’ εφαρμογή των άρθρων 25 και 90 του ν. 1566/1985 
(ΦΕΚ 167 Α'), με τις οποίες έχουν προκηρυχθεί θέσεις συμβούλων και 
μονίμων ή με θητεία παρέδρων, καθώς και ειδικών επιστημόνων του 
Παιδαγωγικού Ινστιτούτου, καταργούνται από την έναρξη της ισχύος 
του παρόντος, εκτός από τις περιπτώσεις εκείνες, για τις οποίες μέχρι τη 
δημοσίευση του νόμου αυτού έχει διατυπωθεί η γνώμη του οικείου, 
κατά το άρθρο 90 παρ. 3 του ν. 1566/1985, συλλογικού οργάνου. 

Άρθρο 60 

Το εδάφιοτης παρ. 2 του άρθρου 4 του ν. 1771/1988 καταργεί- 
ται. Οι αθλητές, που εισήχθησαν στα Τ.Ε.Φ.Α.Α. κατά τα ακαδημαϊκά 
έτη 1989-1990 και 1990-1991, σύμφωνα με τις διατάξεις του εδα¬ 
φίου δ’, εγγράφονται στα Τ.Ε.Φ.Α.Α. και παρακολουθούν το ίδιο πρό¬ 


γραμμα σπουδών των άλλων αθλητών, που ει·ν.| Α ν.ρ^» σύμφωνα με τις 
διατάξεις των εδαφίων β’ και γ’ της παραγράφου 2 του άρθρου 4 του ν. 
1771/1988. 

, Άρθρο 61 

Εθνικό Κέντρο Τεκμηρίωσης (Ε.Κ.Τ.) 

1. Ιδρύεται Εθνικό Κέντρο Τεκμηρίωσης, που αποτελεί ,-ν.π.ι.δ. και 
εποπτεύεται από τη Γενική Γραμματεία Έρευνας και Τεχνολογίας του 
Υπουργείου Βιομηχανίας, Ενέργειας και Τεχνολογίας. Σκοπός του 
Ε.Κ.Τ. είναι η ανάπτυξη του εθνικού πληροφοριακού συστήματος για 
την έρευνα και τεχνολογία. 

2. Το κάθε είδους προσωπικό της Μονάδας Τεκμηρίωσης και του 
Προγράμματος Ε.Κ.Τ. του Εθνικού Ιδρύματος Ερευνών (Ε.Ι.Ε.), 
από τις δημοσιεύσεως του νόμου αυτού μεταφέρεται αυτοδίκαια και 
υπηρετεί στο Ε.Κ.Τ., διατηρώντας το ίδιο νομικό καθεστώς. Κατά τον 
ίδιο τρόπο μεταφέρονται στο Ε.Κ.Τ. ο εξοπλισμός και το αποκλειστικό 
δικαίωμα χρήσης των χώρων που σήμερα καταλαμβάνουν οί πιο πάνω 
αναφερόμενες μονάδες, με την καταβολή εύλογης αποζημίωσης. Κατά 
την πρώτη εφαρμογή του παρόντος νόμου και μέχρι τέλους τόυ οικονο- 
μικού έτους 1991, οι κάθε είδους δαπάνες του Ε.Κ.Τ. εντέλλονται σε 
βάρος των πιστώσεων του εγκεκριμένου προϋπολογισμού του Ε.Ι.Ε. 
του Υπουργείου Βιομηχανίας, Ενέργειας και Τεχνολογίας. 

3. Το Ε.Κ.Τ. επιχορηγείται από τον Τακτικό Προϋπολογισμό και τον 
Προϋπολογισμό Δημοσίων Επενδύσεων του Υπουργείου Βιομηχανίας, 
Ενέργειας και Τεχνολογίας. Έσοδα του Ε.Κ.Τ. είναι επίσης τα προερ¬ 
χόμενα από την παροχή υπηρεσιών σε τρίτους και την πώληση προϊό¬ 
ντων, οι ειδικές εισφορές και χρηματοδοτήσεις από φορείς του δημόσιου 
ή ιδιωτικού τομέα ή διεθνείς οργανισμούς και οι πρόσοδοι από περιου¬ 
σιακά στοιχεία του Κέντρου. 

4. Με προεδρικό διάταγμα, που εκδίδεται με πρόταση του Υπουργού 
Βιομηχανίας, Ενέργειας και Τεχνολογίας, ρυθμίζονταιόλα τα θέματα 
οργάνωσης και λειτουργίας του Ε.Κ.Τ., καταργουμένων όλων των σχε¬ 
τικών διατάξεων του π.δ. 226/1989, «Οργανισμός του Ε.Ι.Ε.», όπως 
επίσης οι προϋποθέσεις, οι όροι, τα αρμόδια όργανα και γενικά η διαδι¬ 
κασία για την πραγματοποίηση της ένταξης του προσωπικού σε σύνι- 
στώμενες με το προεδρικό διάταγμα κατηγορίες και βαθμίδες προσωπι¬ 
κού. 

' · Άρθρο 62 ° 

1. Κυρώνεται και έχει ισχύ νόμου από τότε που 'ισχυσε η αριθμ. Α2/ 
253/19-3-90 υπουργική απόφαση «Λειτουργία Ανωτέρων Εκκλη- 
λησιαστικών Σχολών», που δημοσιεύτηκε στο υπ’ αριθμ. 248 ΦΕΚ/Β/ 
6.4.90 Αρ. Α2/253, που έχει ως εξής: 

Λειτουργία Ανωτέρων εκκλησιαστικών σχολών- 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του π.δ. 1025/1977 «περί μεταφοράς του τύπου 
των σχολείων της εκκλησιαστικής εκπαίδευσης, οργανώσεως αυτών 
και συμπληρώσεως των διατάξεων του π.δ. 292/1977» (ΦΕΚ Α' 
344). 

2. Τις διατάξεις του άρθρου 69 παρ. 3 του ν. 1566/1985 «Δομή καυ 
λειτουργία της πρώτοβάθμιας και δευτεροβάθμιας εκπαιδεύσεως και 
άλλες διατάξεις», από τις οποίες προκύπτει ότι βούληση του νομοθέτη 
ήταν να συνεχισθεί η λειτουργία των ανωτέρω εκκλησιαστικών σχολών 
στις εκκλησιαστικές Παιδαγωγικές Ακαδημίες, που έπαυσαν να λει¬ 
τουργούν από το ακαδημαϊκό έτος 1989-1990, με το ήδη ισχύον νο¬ 
μοθετικό καθεστώς, για τις ανώτερες εκκλησιαστικές σχολές. 

3. Το γεγονός ότι έγινε επιφύλαξη να ρυθμιστεί κατά τρόπο οριστικό 
με την ενιαία νομοθεσία για την εκκλησιαστική εκπαίδευση και το ζή¬ 
τημα της οργανώσεως και λειτουργίας και των ανωτέρω εκκλησιαστι¬ 
κών σχολών. 

4. Το γεγονός ότι κρίνεται σκόπιμη η προσωρινή ρύθμιση των ανω¬ 
τέρω θεμάτων, ώστε να καταστεί δυνατή η συνέχιση λειτουργίας των 
δύο ανωτέρω εκκλησιαστικών σχολών Θεσσαλονίκης και Βελλάς, οι 
οποίες διαθέτουν την κατάλληλη υποδομή. 

5. Το γεγονός ότι έπαυσαν ήδη οι εργασίες της Βουλής και υπάρχει 
ανάγκη να γίνει η προσωρινή αυτή ρύθμιση, ώστε να παρασχεθεί η δυ¬ 
νατότητα λειτουργίας των σχολών αυτών, από του επομένου ακαδημαϊ¬ 
κού έτους 1990-1991, αποφασίζουμε: 

Από το ακαδημαϊκό έτος 1990-1991, οι καταργημένες εκκλησία- 

στικές παιδαγωγικές Ακαδημίες Θεσσαλονίκης και Βελλάς, μπορεί να 
λειτουργήσουν ως Ανώτερες Εκκλησιαστικές Σχολές, Θεσσαλονίκης και 
Βελλάς, αντιστοίχως. 

Κατά τη διάρκεια της λειτουργίας τους, και μέχρι την έναρξη ισχύος 
του ειδικού νόμου για την εκκλησιαστική εκπαίδευση, οι σχολές αυτές 
διέπονται για όλα τα ζητήματα από τις αντίστοιχες διατάξεις, που εφαρ¬ 
μόζονται για την Ανώτερη Εκκλησιαστική Σχολή Αθηνών. Για την κά¬ 
λυψη των εκπαιδευτικών αναγκών των σχολών αυτών, η οργανική σύν¬ 
θεση-του εκπαιδευτικού προσωπικού, των οποίων είναι αντίστοιχη της 
Ανώτερης Εκκλησιαστικής Σχολής Αθηνών, θα διατεθούν με απόφαση 
του ΥΠΕΠΘ, ειδικοί Πάρεδροι του Παιδαγωγικού Ινστιτούτου του 
Π.Δ/τος 468/1989. 

Οι ανάγκες των σχολών αυτών σε διοικητικό και βοηθητικό προσω¬ 
πικό, η οργανική σύνθεση του οποίου είναι αντίστοιχη της Ανωτέρας 
Εκκλησιαστικής Σχολής Αθηνών, θα καλυφθούν, μέχρι την έναρξη 
ισχύος του ειδικού νόμου για την εκκλησιαστική εκπαίδευση, με από¬ 
σπαση από τη δευτεροβάθμια ή την εκκλησιαστική εκπαίδευση, που 
πραγματοποιείται σύμφωνα με τις κείμενες διατάξεις. 

Η απόφαση αυτή να δημοσιευθεί στην Εφημερίδα της Κυβερνήσεως 
και να κυρωθεί με νόμο. 

Αθήνα, 19 Μαρτίου 1990 

Ο ΥΠΟΥΡΓΟΣ 

Κ. ΔΕΣΠΟΤΟΠΟΥΛΟΣ» 

2. Κυρώνεται και έχει ισχύ νόμου από τότε που ίσχυσε η υπ’ αριθμ. 
Φ16/102/Γ./308/3.4.91 υπουργική απόφαση, που δημοσιεύθηκε 
στο υπ’ αριθμ. 223 ΦΕΚ/Β/12.4.91, που έχει ως εξής: 

«Αριθμ. Φ.16/102/Γ308 Εφαρμογή των διατάξεων του άρθρου 
111 παρ. 13 του ν. 1892/31.7.1990 και στα σχολεία της Πρωτοβάθ¬ 
μιας Εκπαίδευσης. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

ΐ: Τις διατάξεις του άρθρου 111 παρ. 3 του Νόμου 1892/ 
31.7.1990 (ΦΕΚ 101 τ.Α') και ' 

2. Την ανάγκη επέκτασης της περιβαλλοντικής εκπαίδευσης και στα 
σχολεία της Πρωτοβάθμιας Εκπαίδευσης, αποφασίζουμε: 

Οι διατάξεις του άρθρου 111 παρ. 13 του ν. 1892/31.7.1990 
εφαρμόζονται αναλόγως και στα σχολεία της Πρωτοβάθμιας Εκπαίδευ¬ 
σης. 

Η απόφαση αυτή να δημοσιευθεί στην Εφημερίδα της Κυβερνήσεως 
και να κυρωθεί με νόμο. 

Αθήνα, 3 Απριλίου 1991 

1 0 ΥΠΟΥΡΓΟΣ 

Γ. ΣΟΥΦΛΙ ΑΣ» 

Άρθρο 63 

Η διάταξη της παραγράφου 2 του άρθρου 115 του ν. 670/1977, 
όπως αντικαταστάθηκε με την παράγραφο 7 του άρθρου 13 του ν. 
1738/1987, αντικαθίσταται ως εξής: 


«2. Στο Συμβολαιογραφικό Σύλλογο των Εφετείων Αθηνών - Πει¬ 
ραιώς - Αιγαίου και Δωδεκανήσου και στο Σύλλογο του Εφετείου Θεσ¬ 
σαλονίκης, η ψηφοφορία παρατείνεται και την επόμενη εργάσιμη ημέρα. 
Στην περίπτωση αυτήν η φύλαξη των ψηφοδόχων και του λοιπού εκλο¬ 
γικού υλικού εξασφαλίζεται με τη μέριμνα του προέδρου του Συλλόγου 
και των υποψήφιων προέδρων». 

Άρθρο 64 
. Τελικές διατάξεις. 

1. Από τη δημοσίευση του νόμου αυτού καταργείται ο α.ν. 2027/ 
1929 (ΦΕΚ 448 Α'), όπως τροποποιήθηκε, καθώς και κάθε γενική ή 
ειδική διάταξη που είναι αντίθετη με τις ρυθμίσεις του νόμου αυτού. 

2: Με προεδρικά διατάγματα ή κοινές αποφάσεις του Υπουργού 
Εθνικής Παιδείας και Θρησκευμάτων και τυχόν άλλου συναρμόδιου 
υπουργού ρυθμίζονται οι αναγκαίες λεπτομέρειες τής εφαρμογής του 
νόμου αυτού που τυχόν ήθελαν προκόψει. 

Άρθρο 65 

Η ισχύς του παρόντος νόμου αρχίζει από τη δημοσίευσή του στην 
Εφημερίδα της Κυβερνήσεως. 

Παραγγέλλουμε τη δημοσίευση του παρόντος στην Εφημερίδα της 
Κυβερνήσεως· και την εκτέλεσή του ως νόμου του Κράτους. 

Αθήνα, 13 Μαΐου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ ΚΑΙ 
ΥΠΟΥΡΓΟΣ ΔΙΚΑΙΟΣΥΝΗΣ 

Αθ. ΚΑΝΕΛΛΟΠΟΥΛΟΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΑΜΥΝΑΣ 

Μ. ΕΒΕΡΤ I. ΒΑΡΒΙΤΣΙΩΤΗΣ 

ΕΞΩΤΕΡΙΚΟΝ ΕΣΩΤΕΡΙΚΩΝ 

ΑΝΤ. ΣΑΜΑΡΑΣ Σ. ΚΟΥΒΕΛΑΣ 

ΥΓΕΙΑΣ. ΠΡΟΝΟΙΑΣ ΚΑΙ 

ΟΙΚΟΝΟΜΙΚΩΝ ΚΟΙΝ. ΑΣΦΑΛΙΣΕΩΝ - 

I. ΠΑΛΑΙΟΚΡΑΣΣΑΣ Μ. ΠΑΝΝΑΚΟΥ-ΚΟΥΤΣΙΚΟΥ 

ΕΘΝΙΚΗΣ ΠΑΙΔΕΙΑΣ ΚΑΙ ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ 

ΘΡΗΣΚΕΥΜΑΤΩΝ ΤΕΧΝΟΛΟΓΙΑΣ 

Γ. ΣΟΥΦΛΙΑΣ ΣΤ. ΔΗΜΑΣ 

Θεωρήθηκε και τέθηκε η Μεγάλη Σφραγίδα του Κράτους. 

Αθήνα, 14 Μαΐου 1991 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Αθ. ΚΑΝΕΛΛΟΠΟΥΛΟΣ 

ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά αηό 8.00' έως 13.30’ 


Διεύθυνση 

Καποδιστρίου 34 

Ταχ. Κώδικας:* 

104 32 

ΤΕΙΕΧ 

22.3211 ΥΡΕΤ <3Π 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 ,τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547_ 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιιιές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 

το Τεύχος Α' 

Δρχ. 

10.000 

β) 

» 

» 

» 

Β' 

» 

19.000 

Υ) 

» 

» 

» 

γ: 

» 

6.000 

δ) 

» 

» 

» 

Δ' 

» 

18.000 

ε) 

» 

» 

» 

Αναπτυξιακών Πράξεων 

» 

12.000 

στ) 

» 

» 

» 

Ν.Π.Δ.Δ. 

» 

6.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ.·Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

ι) 

» 

» 

» 

Α.Ε. & Ε.Π.Ε. 

» 

40.000 

ια) 

Για 

όλα 

* 

τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» ° 600 
» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


















